Deichmann vil hylde glæden ved idræt og fællesskab gennem nyt samarbejde | Deichmann Danmark\n› Deichmann vil hylde glæden ved idræt og fællesskab gennem nyt samarbejde\n21. March 2019. Deichmann vil hylde glæden ved idræt og fællesskab gennem nyt samarbejde\nEssen, 21. March 2019 Udskriv artikel Download\nDeichmann har netop indgået et samarbejde med sommerskolen Pulsskolen, der skal være med til at understrege vigtigheden og glæden ved et idrætsfællesskab. Deichmann skal hjælpe med at styrke den årlige begivenhed og give familier, der ikke selv har råd, mulighed for at sende deres børn på årets Pulsskole og give dem en uforglemmelig uge i idrættens tegn.\nDeichmann har en lang historie med at engagere sig socialt og gøre en forskel, hvor der er brug for det. Nu er muligheden igen opstået for at støtte et spændende lokalt projekt og det gør de i det nyligt indgåede samarbejde med Pulsskolen. Her får de mulighed for at hjælpe børn og unge landet over gennem et sponsorat, der skal være med til at opretholde og udvikle kvaliteten af Pulsskolen. Derudover tilbyder Deichmann fripladser fordelt ud over de ni byer, som sommerskolen afholdes i, så familier der normalt ikke har mulighed for at sende deres børn afsted på sommerskole også får muligheden for at nyde fællesskab og idræt med jævnaldrende. ”Det er den gode oplevelse, der driver værket og ikke mindst det gode fællesskab og sammenhold – og det gælder jo i så vidt ens arbejdsliv, som i fritiden – vi ønsker alle at være en del af noget. Vi ønsker med dette sponsorat at støtte et fantastisk projekt ¬– og vi ønsker at støtte de børn, der drømmer om denne oplevelse, men som ikke økonomisk har muligheden,” fortæller Deichmanns Marketing & PR Manager, Tina Cartey.\nGlæden ved idræt\nDeichmann har valgt at indgå et samarbejde med Pulsskolen ud fra en ambition om sammen at vokse og få flere børn til dyrke idræt. Pulsskolen afholder årligt deres sommerskoler, hvor omkring 1.500 børn har mulighed for at opleve glæden ved idræt gennem forskellige sportsgrene, som kampsport, dans, fodbold, battle, streethåndbold, gymnastik, rope skipping, pulsbold, adventure, orienteringsløb, kinball, yoga, fembold, karate, flag football, kidsvolleyball m.m. Mange velkendte sportsgrene, men med et tvist, så alle kan være med på lige fod. Pulsskolen besøger henover sommeren ni forskellige byer og har et tæt samarbejde med kommunerne i de respektive byer – her vil de kommunale medarbejdere sørge for at fripladserne bliver godt fordelt blandt ansøgerne. Pulsskolen er for alle, der kan lide at bevæge sig – uanset om man kender til de forskellige idrætsgrene eller ej – og Deichmanns samarbejde med Pulsskolen gør det muligt for endnu flere børn og unge at få en uforglemmelig uge med glæden ved idræt og fællesskab. ”Hos Pulsskolen ønsker vi at skabe den gnist, der skal få deltagerne ud i de lokale idrætsforeninger. Det har derfor stor betydning, at Deichmann ønsker at engagere sig og medvirke til, at endnu flere børn oplever glæden ved at dyrke idræt – uanset økonomiske forudsætninger. Med denne aftale kan vi fastholde den kvalitet, som Pulsskolen altid har været kendetegnet ved,” fortæller Mikkel Curth, der er leder af Pulsskolen. .\nSamhørighed mellem værdier\nPulsskolen blev stiftet i 1994 af den idrætsglade familiefar Kurt Curth og er i dag stadig på familiens hænder. I dag er det dog anden generation Curth, der driver værket – nemlig sønnen Mikkel Curth og de kan i år fejre 25 års jubilæum. Deichmanns familiehistorie går noget længere tilbage, nemlig helt tilbage til 1913, men virksomheden har ligeledes formået at blive i familiens hænder. ”Det var netop denne samhørighed mellem familieværdier – og vigtigheden af at være del af et fællesskab, der fangede vores interesse,” fortæller Tina Cartey. Pulsskolen foregår i henholdsvis uge 27, 28, 31 og 32.


K. Bubber Outzen\nOpdateret: 4. feb. 2019\nDet jeg har oplevet i en lang række projekter, både dem jeg selv har været involveret i og dem jeg har haft ansvaret for, er at de ofte lider af nogle af de samme problemer. Her har jeg listet nogle af disse og samtidig givet mit input til, hvordan du kan håndtere den slags problemer.\nOverordnet er disse udfordringer nogle jeg ofte er stødt på: - Er der etableret en ordentligt governance model i projektet - Er alle klar over hvilke succeskriterierne projektet skal leve op til - Er det ok at blive klogere undervejs og er brugerne / aftagerne blevet hørt\nHvordan starter du et projekt op rigtigt.\nDer er altid en masse på spil i forbindelse med opstart af projekter. Har vi det rigtige team, både på kunde og leverandør siden, har vi defineret projektet godt nok, hvordan med budgettet etc. etc.\nI min erfaring, er der nogle andre spørgsmål der også skal besvares i den indledende fase, der kan være med til at sikre et succesfuldt projekt.\nDet ene er governance, altså er projektet organiseret ordentligt, således at der kan træffes gode og sunde beslutninger i projektet. Det er almindeligt med en projektleder på begge sider, men derudover bør der være en proces, for at løfte de spørgsmål der opstår undervejs i projektet til f.eks. en styregruppe, som kan træffe beslutninger, ikke kun i forhold til strategi og midler, men også i forhold til forandringer af forretningsmæssig karakter.\nMeget ofte ses det, at et projekt starter med én forudsætning, men allerede ret tidligt i processen, står det klart at forudsætningerne har ændret sig og derfor er projektet nødt til at tilpasse sig. Hvis der i disse tilfælde ikke er aftalt en proces til træffe beslutninger om lidt større forandringer, altså en governance proces, så risikere projektet nemt ikke at indfri forventningerne og dermed fremstå som et dårligt projekt.\nEn anden ting i forlængelse af governance er succeskriterier - det er meget vigtigt at alle i projektet er klar over succeskriterierne og har forstået dem. Dette gør at teamet arbejder mod fælles mål og men det øger også fokus for teamet og kan være en motivationsfaktor.\nHvis projektet ændrer radikalt karakter, så er det endnu mere vigtigt, at de forandrede vilkår også reflekteres i succeskriterierne og dermed skal de ofte opdateres og kommunikeres.\nSucceskriterier bør også være så gode, at de kan måles eller visualiseres, således at de kan forblive tydelige for alle i teamet. Dette giver også en sammenhængskraft i teamet på tværs af kunde/leverandørforholdet.\nDet er I dag også helt almindeligt at arbejde agilt med projekter. Det betyder ikke, at budget og deadline er ukendt, blot at det er tilladt at blive klogere undervejs og ændre løbende på projektet, ikke sådan forstået at produktet i sidste ende er radikalt anderledes end, hvad der var forventet fra start, snare at de valgte løsninger undervejs ikke nødvendigvis var dem som var forventet fra start.\nI den forbindelse, er det også min erfaring, at det er godt at blive udfordret på sit projekt. Dog mest i starten af projektet. Udfordring på vanetænkning, traditionelle løsninger og opgør med “sådan plejer vi” er gode at tage i starten. Det skyldes at det er billigere for et projekt at lave flest forandringer mens projektet stadig er ved at blive scopet/formet. Usikkerheden i projekter vil oftest være størst i startet og gradvis bliver projekterne skarpere og skarpere for at nå i mål; fokuseret og værdiskabende. Ofte siges det, at “vi bliver klogere i løbet af projektet” og det er der meget sandhed i. Vi kender ikke nødvendigvis alle svar og løsninger på forhånd, men ved at tage en agil tilgang, giver vi projektet mulighed for at tilpasse sig undervejs - også uden at det går ud over budget og deadline.\nMin sidste pointe er - hold brugerne i fokus. Alt for ofte bliver projekter mindre succesfulde, fordi slutbrugerne nogen gange kan blive glemt i processen eller deres input er blevet tilsidesat af økonomiske eller interne interesser. Det er en fejl i min optik - slutbrugerne må gerne blive positivt overrasket, men de skal kunne se, at løsningen gør deres opgave nemmere eller billigere eller på anden vis forbedrer deres oplevelse.\nEr det nemt? Nej og selvom man gør sig store anstrengelser undervejs, så kan der ikke gives nogen garantier for succes, men det betyder ikke, at du skal give op forhånd.\nHvis du vil vide mere om mig eller drage fordel af nogle af mine erfaringer, så kontakt mig på +45 5190 8611 eller på mail me@kbo.nu


S-bagland raser over Helle Thornings lønaftale\nHver anden S-kredsformand er utilfreds med den netop indgåede aftale om højere løn til de offentligt ansatte. En S-kredsformand er så rasende over Helle Thornings »løgn« i lønspørgsmålet, at han nu har meldt sig ud i protest.\nTorsdag d. 20. december 2007, kl. 21.39\nOpdateret torsdag d. 20. december 2007, kl. 21.34\nMens S-formand Helle Thorning-Schmidt er tilfreds med regeringens udspil om at fremrykke en lønforhøjelse til de offentligt ansatte, er hendes eget socialdemokratiske bagland anderledes kritiske.\nHver anden S-kredsformand udtrykker utilfredshed med aftalen, viser en rundspørge foretaget af Berlingske Research. Omkring en tredjedel af alle landets S-kredsformand har deltaget i undersøgelsen.\n»Jeg er utilfreds med, at Helle Thorning stikker en løgn. Hun lyver ved at sige, at de offentligt ansatte har fået fem milliarder at gøre godt med. Sandheden er, at de ikke har fået én krone,« siger Jan Halbak, formand for Odenses 3. kreds.\nHan har læst lønaftalen mellem regeringen, KL og Danske Regioner, og konstateret, at der ikke bliver lagt skjul på, at lønløftet kun dækker over en fremrykning af en allerede aftalt lønforhøjelse.\n»Jeg mener ikke, at regeringen på nogen som helst måde har løjet om det her eller forsøgt at foregive noget. Det er desværre min partiformand, som prøver på at komme ud af det hjørne, hun har malet sig selv op i.«\nSom en konsekvens har Jan Halbak nu meldt sig ud - efter 20 år som medlem, heraf fem år som kredsformand.\n»Jeg hverken kan eller vil længere. Man må jo forvente, at partiets tillidsmænd er loyale over for partiets ledelse. Da jeg ikke har respekt for den socialdemokratiske ledelse, har jeg kun et valg, nemlig at sige farvel,« lyder Jan Halbaks afskedssalut.\nS-kredsformand i Sundbyvester Robert Nielsen indikerer, at S-partiledelsen har spillet med fordækte kort ved ikke at fortælle, at lønaftalen bare er en fremrykning af en lønforhøjelse, som ville være kommet alligevel:\n»Thorning lader som om, at hun har fået en halv sejr hjem, men det synes jeg nu ikke. Vi har kastet os i armene på Dansk Folkeparti uden at få noget for det. Det er kernen i al sin enkelthed. Og det synes jeg ikke ligefrem har styrket vores image,« siger Robert Nielsen, der nu vil fremføre kritikken over for Helle Thorning-Schmidt på et møde i den socialdemokratiske regionsbestyrelse.\nPolitisk ordfører Henrik Sass Larsen mener ikke, at det kan ses som en kritik af S-ledelsen, at hver anden af S-kredsformand er utilfreds med lønaftalen.\nEn aftale, som Helle Thorning-Schmidt forleden bedømte således: »Der er god grund for hele den offentlige sektor til at være tilfreds med, at vi nu konkret lægger flere penge oveni i det, man ellers ville have fået.«\nHenrik Sass ønsker dog ikke at svare på, om lønaftalen er god eller dårlig.\n»Vi har ikke vendt tommelfingeren op for eller godkendt nogen lønaftale, men taget den til efterretning. Og så har jeg sådan set ikke nogen holdning til, om det er godt eller dårligt,« siger Sass Larsen.\nHan tilføjer, at når man som S respekterer den danske aftalemodel, så kan man ikke øremærke en lønforhøjelse til specifikke grupper.\nDF: Krav bør fastholdes\nBerlingske Research har også gennemført rundspørgen blandt Dansk Folkepartis kredsformænd. Her mener knap hver tredje af de DF-lokalformænd, som har svaret, at lønaftalen ikke opfylder kravene fra S og DF. Samtidig siger 91 procent af DF-lokalformændene, at deres egen partileder Pia Kjærsgaard og Thorning-Schmidt bør fastholde deres krav om, at lønløftet skal gives til kvindefag, nedslidte grupper, fag med rekrutteringsproblemer og lavtlønsgrupper.\nDet ønsker DF dog ikke, selv om partiet ellers har flertal sammen med S og SF, fastslår næstformand Peter Skaarup:\n»Vi vil jo have Anders Fogh som statsminister, og hvis vi gennemtrumfer et beløb af den her størrelse uden om en siddende statsminister, altså det er ikke noget, man bare lige gør. Så har man en helt ny situation. Derfor må vi hilse det velkomment, at regeringen trods alt har gjort noget nu.«\nSammen med S og SF nøjedes DF i tirsdag med at sende en »henvendelse« til regeringen med en opfordring om give midlerne til »de lavtlønnede grupper i den offentlige sektor.«


 Spændende stenalderhuse fundet ved Nibe\nI Nibe skal der bygges nye huse på et højdedrag ved Skalhøje. Det var også et populært beboelsesområde i den sene stenalder.\nLige nu er undersøgelserne af en 4.000 år gammel boplads i fuld gang på Skalhøje ved Nibe. På det smukt beliggende højdedrag er Nibe Entreprenør & Transport A/S i færd med at udstykke byggegrunde, og Nordjyllands Historiske Museums undersøgelser på stedet viser, at højdedraget også var et populært sted at bo i den sene stenalder.\nArkæologerne har nemlig fundet fem hustomter, og det kommer som lidt af en overraskelse, da tidligere undersøgelser i området ikke har givet anledning til at forvente stenalderbebyggelse her. Flere af husene indeholder affaldslag med keramik og meget karakteristiske flintredskaber bl.a. flintdolke og segl. I den sene stenalder er flinthåndværket på sit højeste i danmarkshistorien, og smukke dolke, kornsegl og pilespidser fremstilles af flintesten. Råmaterialet har man kunnet finde de steder, hvor der er kridtundergrund. Flinten blev nemlig dannet for 50 millioner af år siden på bunden af det hav, der dengang dækkede hele Nordvesteuropa. Flinthåndværket var så krævende, at det ikke kunne udføres af alle og enhver. Affald fra flintproduktion viser, at en specialist, der har mestret det krævende flinthåndværk, har opholdt sig og arbejdet på bopladsen.\nI den sene stenalder byggede man aflange huse, fortæller arkæolog Karen Povlsen fra Nordjyllands Historiske Museum. I nogle huse nedgravede man gulvet i husets ene ende indtil ½ meter. Hvorfor man har brugt al den energi på at nedgrave husgulvene er stadig lidt af en gåde. Nogle har foreslået, at det kan have at gøre med at isolere boligen eller skabe varme i den høje del, mens andre mener, at nedgravningen er opstået ved, at man i mange omgange har skovlet møg fra dyr ud af huset, og at de nedgravede dele dermed repræsenterer stalde.\nPå det tidspunkt stenalderbebyggelsen lå på højdedraget, havde der allerede været landbrug i Danmark i ca. 2000 år, og i Europa var bronzealderen begyndt. Det var en periode, hvor kontakter over lange afstande øgedes i såvel omfang som betydning. Vandvejene var vigtige i den forbindelse, da transport ofte foregik med båd. Fra bopladsen på Skalhøje er der udsyn over både Limfjorden mod vest og Binderup Ådal mod øst, og man har sikkert benyttet sig flittigt af disse transportårer for at holde sine netværk ved lige langs Limfjorden og ind i Himmerland. Om beboerne har rejst længere omkring, findes der ingen håndfaste beviser for. Dog viser fund af kobberøkser fra andre områder i Himmerland, at man havde forbindelser til bl.a. Centraleuropa, hvor råmaterialerne fandtes.\nArkæologerne forventer, at flere spændende fund og oplysninger om datidens huse og levevis vil dukke op i løbet af de kommende uger, hvor hustomterne færdigundersøges.


Ingen fyringer: Direktør og cheftræner stadig de samme i RFC | TV2 ØSTJYLLAND\nMichael Gravgaard er fortsat direktør og Olafur Kristjansson træner for det kronjyske superligamandskab Randers FC\n29. aug 2017, kl. 14:49 Bemærk: Artiklen er mere end 30 dage gammel\nEt meget omtalt krisemøde i Randers FCs bestyrelse er netop overstået, og status er, at cheftræneren og direktøren ikke bliver fyret i denne omgang. Træner Olafur Kristjansson er derfor på vej med truppen til pokalkamp mod vestjyske Agerbæk/Starup.\n- Jeg har fået at vide, jeg skulle tage med bussen, så jeg fortsætter. Jeg skal kunne abstrahere fra ting, som jeg ikke har indflydelse på, fortalte Olafur Kristjansson til TV2 ØSTJYLLAND kort inden mødet sluttede.\nVIDEO: Se et interview med den reddede cheftræner her.\nPå bestyrelsesmødet, der startede kl. 10 og først sluttede omkring kl. 14.30, var der kun den sportslige krise på dagsordenen, og både træneren og direktørens fremtid skulle diskuteres. I sidste ende valgte Randers FCs bestyrelse så altså at frede begge i denne omgang.\nMen om træner Olafur Kristjansson og direktør Michael Gravgaard så også er at finde i klubben, når næste superligakamp spilles mod AGF den 9. september er aldrig sikkert.\n- Det kan jeg selvfølgelig ikke garantere. Vi har haft et fint møde i bestyrelsen, hvor vi har drøftet den sportslige situation. Men om Olafur Kristjansson eller jeg er her til kampen mod AGF, er ikke kun op til mig, siger Michael Gravgaard.\nIndtil videre fortsætter det sportslige setup dog i Randers FC, og tirsdag aften står den på grønsværen på pokalkamp i Vestjylland mod Agerbæk/Starup fra Jyllandsserien.\nDu kan se interview med Michael Gravgaard øverst i artiklen. Herunder kommer højre backen Johnny Thomsen med sin holdning til al dagens polemik:


Stiftelsesdokument til stiftelse af kommanditselskab (K/S)\nStiftelse af kommand…\nStiftelsesdokument til et kommanditselskab\nEt kommanditselskab er et selskab, der består af en komplementar og en kommanditist. Selskabsformen minder om en blanding mellem en personligt ejet virksomhed og et kapitalselskab med begrænset hæftelse. Hos Dokumenter.dk kan du nemt og sikkert lave et stiftelsesdokument og et sæt vedtægter til opstart af et kommanditselskab. Vores guide sikrer, at dine dokumenter indeholder alle de juridisk nødvendige informationer til en brøkdel af prisen hos en advokat.\nEt kommanditselskab er en selskabsform, hvori der altid indgår mindst to ejere: en komplementar, der hæfter personligt og ubegrænset, og en kommanditist, der hæfter begrænset. Selskabsformen fungerer derfor som en blanding mellem en personligt ejet virksomhed (eksempelvis en enkeltmandsvirksomhed), hvor deltagerne hæfter personligt og ubegrænset for virksomhedens gæld, og et kapitalselskab (eksempelvis et ApS), hvor ejerne alene hæfter begrænset – dvs. med det beløb, de har indskudt i selskabet.\nEt kommanditselskab er et selvstændigt retssubjekt, hvilket betyder at selskabet adskiller sig juridisk fra sine ejere og derfor selvstændigt kan indgå aftaler, sagsøge og blive sagsøgt. Dette svarer til identiteten for et kapitalselskab.\nKommanditselskabet er derimod ikke et selvstændigt skattesubjekt. Det hedder også, at selskabet et skattemæssigt transparent, hvilket betyder at beskatningen sker hos ejerne personligt som i en enkeltmandsvirksomhed, og ikke i kommanditselskabet, som er tilfældet ved kapitalselskaber.\nHvad er en komplementar?\nKomplementaren er den ejer/deltager, der hæfter personligt og ubegrænset for kommanditselskabets forpligtelser. Dette betyder i praksis, at hvis kommanditselskabet går konkurs, kommer komplementaren til at hæfte personligt for alt gælden. Komplementarens rolle svarer derfor til deltageren i en enkeltmandsvirksomhed eller et interessentskab.\nDer kan godt være mere end én komplementar i et kommanditselskab. I så tilfælde hæfter komplementarerne hver især personligt, ubegrænset og solidarisk for kommanditselskabets gæld, hvilket betyder, at komplementarerne hæfter i fællesskab for alt gælden. Hvis én af komplementarerne ikke kan betale sin den af gælden, vil det derfor være den eller de øvrige komplementarer, der er forpligtede til at dække gælden.\nKomplementaren kan godt være et kapitalselskab med begrænset hæftelse som eksempelvis et A/S eller et ApS. Idet et kapitalselskab har begrænset hæftelse, kan komplementarens personlige hæftelse derfor ”begrænses” til rammerne af et ApS eller et A/S.\nKomplementaren skal have forvaltningsmæssige og økonomiske beføjelser i selskabet. Dette betyder i praksis at komplementaren skal have en aktiv rolle i selskabets ledelse. Det betyder også, at man ikke blot kan indsætte et passivt kapitalselskab til at udfylde komplementarens rolle for at omgå den personlige hæftelse.\nHvad er en kommanditist?\nKommanditisten hæfter modsat komplementaren alene begrænset. Det betyder, at kommanditisten alene hæfter med det beløb, kommanditisten har indskudt i kommanditselskabet. Kommanditisten hæfter derfor ikke personligt for selskabets gæld. Dette svarer til den rolle, en kapitalejer har i et kapitalselskab.\nDa kommanditisten således løber en mindre risiko ved sin deltagelse i kommanditselskabet, vil kommanditisten ofte også have en mindre ledelsesmæssig rolle i selskabet.\nHvorfor vælge et kommanditselskab?\nDer er både fordele og ulemper ved at drive selskabet gennem et kommanditselskab. En af de væsentligste ulemper er, at komplementaren hæfter personligt og derfor risikerer at skulle betale kommanditselskabets gæld, hvis det går konkurs.\nEn af fordelene er derimod, at kommanditselskabet som nævnt ikke er et selvstædnigt skattesubjekt. Det betyder, at deltagerne i selskabet beskattes personligt af indtægten i selskabet. Såfremt selskabet har underskud, vil deltagerne derfor kunne opnå en række skattemæssige fradrag for underskuddet.\nEn anden fordel er, at kommanditselskaber kan bruges til at begrænse investorers indflydelse i selskabet. En investor vil derfor ofte være en kommanditist, der alene hæfter begrænset. Derved vil investoren også have en mere tilbagetrukket rolle i selskabet.\nHvordan stifter jeg et kommanditselskab?\nFor at stifte et kommanditselskab, skal du have et stiftelsesdokument og et sæt vedtægter.\nDokumenter.dk’s intelligente skabelon gør det nemt og overskueligt at lave en hemmeligholdelsesaftale, om den så er ensidig eller gensidig. Når du bruger vores guide, skal du blot besvare spørgsmålene. Når du er igennem, vil der automatisk blive genereret en hemmeligholdelsesaftale, der kan downloades både som PDF og Word.\nHvordan stifter jeg mit kommanditselskab?\nStiftelsesdokument med de nødvendige informationer\nOplysning om hæftelse\nOplysning om fordeling af overskud\nRegler for stemmeafgivning


ISBN 13: 978-87-92259-20-2\nJeg hedder Azad Shero Selim. Jeg er sønnesøn af Selim Malay. Min bedstefar havde meget humor. Han sagde, at han var født kurder, på fri jord. Så kom osmannerne, og de sagde til ham: Du er osmanner, og så blev han osmanner. Da det osmanniske imperium faldt, blev han tyrker. Tyrkerne forlod landet, og så blev han igen kurder under Sheik Mahmud, kurdernes konge. Så kom englænderne, og da blev min bedstefar undersåt under Hendes Højærværdige Majestæt. Han lærte endda et par engelske ord.\nEnglænderne opfandt Irak, min bedstefar blev iraker, men han fattede aldrig den gåde, der lå i ordet: Irak, og indtil hans sidste åndedrag var han aldrig stolt af at være iraker; hans søn, min far, Shero Selim Malay, var det heller ikke.\nOg jeg, Azad, var bare en lille knægt.\nHiner Saleem er født i 1964 og opvokset i Irak. Som 17-årig flygtede han til Italien, hvor han færdiggjorde sin skolegang og gik på universitetet. Senere flyttede han til Frankrig, og påbegyndte sin karriere som filminstruktør. Han har med stor succes skildret det kurdiske folk på lærredet, og hans film "Vodka lemon" vandt en række internationale priser, blandt andet San Marco-prisen på filmfestivalen i Venedig.\nMin fars gevær er oversat til godt 20 sprog.\nForsidefoto: Hiner Saleems far som dreng.\nMin fars gevær er en beretning - i drengehøjde - om den unge Azad og hans opvækst i et samfund præget af krig og utryghed. Bogen giver et indblik i kurdernes prøvelser under Sadam Husseins regime, og tegner et billede af den rodløshed, der kendetegner det kurdiske folk. Drømmen om et forenet Kurdistan står stærkt i bogen, der tilfører et anderledes og fængende perspektiv til dagens debat om Irak.\nMin fars gevær er en fin lille historie, der indkapsler en personlig fortælling med en politisk-nationalistisk dagsorden[...]. Azads historie er ikke meget forskellig fra mange andre kurderes, men dette er netop et plus ved bogen. Den er fiktiv men dog så autentisk! Man føler med den unge, rodløse Azad, [...] og man får tillige en forståelse for, hvorfor så mange vælger at flygte fra denne skæbne. En lille bog med et stort budskab.\nEn varm barn- og ungdomsskildring i eksotisk mellemøstligt miljø, der giver god indsigt i kurdernes rodløshed og undertrykkelsen af deres farverige kultur i Irak under Baath-styret. Der er saft og kraft især i barndomsskildringernes forelskelse og familiesammenhold, men bogen, som nu er oversat til 20 sprog, giver også et rystende billede af kurdernes vilkår indtil befrielsen inder invasionen 2003.\nKresten Søe Christensen, Lektørudtalelse DBC\n"Der skrives meget om Irak. Læs denne lille dybt gribende bog, så er der meget, man forstår. Den burde være en uundværlig del af opdragelsen af både børn og voksne i en tid, hvor vi er involverede i krig og genopbygning af lande som Azads."


Mette Labori, formand for foreningen Broager Kultur, som blev stiftet i sommer.\nBroager Kultur er kommet rigtig godt fra start med forberedelserne til næste års super-koncert med det tyske kultband Münchener Freiheit den 7. september i Broager Hallen.\n- Vi har solgt næsten 500 billetter den første uge, og vi har fået rigtig god opbakning fra de fonde, vi har søgt. Så vi kan ikke sige andet, end at vi er optimister med at komme i mål både med finansieringen og med billetsalget, siger initiativtageren Mette Labori. Hun blev i sommer formand for Broager Kultur, selvom nogen vist gerne havde set hende som afløser for faderen i bestyrelsen for Broager Hallen.\nKommer fællesskabet i Broager til glæde\n- Broager Kultur har som mål at lave events og musik-arrangementer i Broager, og hvis vi lykkes økonomisk, så håber vi, at der også vil blive penge til at kunne købe en scene. Den vil jo så kunne bruges i hallen og måske i parken i Broager til både koncerter, stand-ups og andre aktiviteter. Og vi har da ideer til andre aktiviteter også, f.eks. en forårsmesse i hallen i samarbejde med erhvervslivet. Men, lige nu har vi fuld fokus på næste års store koncert, fortæller Mette Labori.\nBroager Kultur har eksisteret i ca. 4 år men var ved at miste gnisten i foråret. Med kun fire aktive var kræfterne begrænset. Mette Labori besluttede sammen med de fire medlemmer bag Broager Kultur at danne en forening med samme navn. Ved den stiftende generalforsamling meldte der sig 6 nye medlemmer, så der i alt er 11, som nu står sammen om at løfte den store opgave med næste års koncert. Og meget klarer de selv takket være de forskellige kompetencer i gruppen.\nÈn er god til det grafiske og markedsføring. En anden er god til tysk, en tredje har spidskompetence i at organisere, og sådan supplerer de hinanden i det frivillige arbejde for at arrangere oplevelser i Broager.\nFlere sponsorer er velkomne\nKoncerten næste år kan kun gennemføres i kraft af sponsorater, og Broager Kultur har foreløbig fået tilsagn om støtte fra Linak, Sønderborg Kommune, SE Vækstfond, Danfoss, Broager og Gråsten Radio, Home Broager, Mahpac, Pm lectus Ltd, Bygma Sønderborg og Benniksgård.\n- Vi håber, at flere vil synes, initiativet med en koncert i den klasse, som Münchener Freiheit befinder sig i, kan tiltrække flere sponsorer, siger formanden for Broager Kultur.\nMette Labori er ikke betænkelig ved de praktiske opgaver, der kræver hænder, når koncerten skal afvikles i september næste år. Og hun slår fast, at et evt. overskud kommer Broagers fællesskab til gode med nye aktiviteter.\n- Jeg er selv en ildsjæl, som gennem årene har serveret ved ringriderfesten, ved oktoberfesten, Rock i Mølleparken og ved garantspisningen. Jeg kender en del, som er parat til at give en hånd med.\nVil du høre, hvordan Múnchener Freiheit spiller eller købe billet, så klik her


⇒ Køb Centurion Le Mans cykler online [Se bedste tilbud]\nNetshops med centurion le mans cykler\nCykelpartner.dk er nu iblandt de mest benyttede online varehuse der sælger cykler og tilbehør. Netbutikkens sortiment indeholder over 11000 varer fra forskellige mærker. Netbutikkens Trustpilot-bedømmelse på 9,6 af 10 demonstrerer stor tilfredshed hos kunderne. Tallet er baseret på 24460 vurderinger, hvoraf 22028 af dem giver topkarakter. På Facebook er 41558 personer tilhængere af Cykelpartner.dk, og her har netbutikken modtaget 396 bedømmelser med en middel score på 4,5 af 5, som også er super overlegent.\nCykler.dk er i dag iblandt de største online webshops inden for cykler og tilbehør. Webshoppens udvalg spænder over over 3000 produkter fra forskellige brands. Forhandlerens Trustpilot-vurdering på 9,3 af 10 manifesterer en høj grad af kundetilfredshed. Ratingen er baseret på 2505 bedømmelser, hvoraf 1901 af disse er 5-stjernede. På Facebook er 2863 brugere fans af Cykler.dk, og her har firmaet modtaget 49 evalueringer med en middel bedømmelse på 4,7 ud af 5, som tillige er virkelig beundringsværdig.\nPedalatleten.dk er nu en af de mest populære online butikker inden for cykler og tilbehør. Forhandlerens udvalg spænder over omkring 2000 varer fra diverse brands. Butikkens Trustpilot-bedømmelse på 8,1 af 10 viser stærk tilfredshed hos kunderne. Vurderingen er baseret på 175 evalueringer, hvoraf 114 af dem er 5-stjernede. På Facebook er 392 personer tilhængere af Pedalatleten.dk, og herpå har webshoppen modtaget 12 anmeldelser med en middel rating på 4,5 af 5, hvilket ligeledes er ret så godt.\nCykelexperten.dk er aktuelt en af de bedste internet virksomheder med cykler og tilbehør. Netshoppens udvalg omfatter flere end 4000 produkter fra diverse producenter. Webbutikkens Trustpilot-vurdering på 9,1 ud af 10 indikerer god kundetilfredshed. Tallet er baseret på 1560 vurderinger, hvoraf 1174 af dem er 5-stjernede. På Facebook er 14379 mennesker tilhængere af Cykelexperten.dk, og herpå har virksomheden modtaget 100 bedømmelser med en middel vurdering på 4,1 ud af 5, som lige så vel er yderst flot.\nFribikeshop.dk er pt. imellem de bedste e-butikker inden for cykler og tilbehør. Webshoppens sortiment består af i omegn af 5000 produkter fra flere producenter. Webbutikkens Trustpilot-evaluering på 8 ud af 10 indikerer stærk kundetilfredshed. Scoren er baseret på 1740 ratings, hvoraf 1184 af disse giver topkarakter. På Facebook er 35097 mennesker tilhængere af Fribikeshop.dk, og herpå har de modtaget 72 anmeldelser med en middel vurdering på 4,2 af 5, som ligeså er usædvanligt godt.\nCenturion Le Mans cykler købes på nettet\nMasser af online forhandlere yder i dag et stort udvalg af leveringsudgaver. En af favoritterne er for øjeblikket at få leveret til et udleveringssted, fordi du på den måde nemt kan hente din ordre når det passer ind i din hverdag. Fragttypen er altså temmelig smertefri, samt i mange tilfælde også den prisbilligste fragtmetode.\nDu bør omvendt vælge at få pakken sendt til din bolig eller ud til dit arbejdes adresse. Fragtmuligheden er typisk en smule dyrere, men samtidig temmelig let. Den mest betalelige leveringstype af centurion le mans cykler kan ikke benægtes at være at du selv henter ordren, men den løsning stiller krav om at du befinder dig i nærheden af centurion le mans cykler internet forhandlerens arbejdslager.\nLeveringstidspunktet kan vise sig at være yderst vital når du har behov for dine nye varer inden for få dage, så med det formål er det selvfølgelig fornuftigt at du tjekker den anslåede leveringsdato for den relevante vare.\nEn masse centurion le mans cykler e-handler stiller udsigt til levering på næstkommende hverdag på en lang række produkter, men husk at det er regnet ud fra at ordren køres igennem forinden et fastslået tidspunkt, med det formål at de har en chance for at nå at få centurion le mans cykler pakket forinden lagerpersonalet drager hjemad.\nFlere forhandlere på nettet lover levering uden beregning, men i reglen kun såfremt du indkøber for et fastslået beløb. Ellers skal man overveje den mest prisbevidste type af levering, der typisk – om man befinder sig nær Taastrup, Hobro eller Ribe – vil være at få bragt din pakke til en pakkeshop.\nDet er i dag i høj grad enkelt for almindelige dødelige at finde information om priser på centurion le mans cykler fra diverse internet forretninger, og herved har langt de fleste forhandlere på nettet set sig tvunget til at tvinge udsalgspriserne på mange af deres varer – til juniorer, og desuden også til damer og herrer – helt i bund, og endda nogle gange præstere fragt uden gebyr.\nTrods dette kan det alligevel blive indbringende at studere nogle forskellige online forretninger efter centurion le mans cykler tilbud forud for at du gennemfører dit køb, således at man ikke er i tvivl om at antage den skarpeste pris.\nDu må dog være omhyggelig med, at når en butik sælger centurion le mans cykler for en pris der anses for himmelråbende fordelagtig, så kan det i nogle tilfælde være et kendetegn på en uærlig e-handler. Køb med kort er trods alt omsluttet af en bestemmelse, der beskytter kunden overfor uægte internet forhandlere.\nVi går generelt ind for køb med kort eller MobilePay. Som en alternativ mulighed burde du drage fordel af et afdragstilbud fra fx ViaBill, hvis du har til hensigt at klare omkostningerne ude i fremtiden.\nForinden folk bestiller centurion le mans cykler på en online shop behøver de for at være sikker gennemgå e-butikkens betingelser, det er dog ofte ikke særlig sjovt.\nEt alternativt forslag er at kigge om online webshoppen er e-mærke tilsluttet, da det bør være en tryghed om at webshoppen efterfølger de gældende danske regler, tillige med at shoppen rutinemæssigt efterses af eksperter der har meget erfaring med vilkårene på området. Derudover tilbydes du genvej til støtte, hvis du skulle få problemstillinger i processen med din shopping.\nLigeledes er det godt at køberen er vaks omkring de vigtigste regler der influerer på bestillingen, for eksempel hvilken bytteret på centurion le mans cykler internet selskabet tilsikrer. I den relation er det tillige relevant, at man stadigvæk sikrer sin ordrekvittering, så man til enhver tid kan vidne om sin shopping, uden hensyn til om du søger produkter til en mand eller kvinde.\nTrustpilot fører til en række værdifulde muligheder for at dechifrere en række øvrige forbrugeres omtaler og derfor er det smart, at du eftergår e-butikkens centurion le mans cykler ratings forinden du bestiller.\nFacebook byder på tilsvarende ret så gode løsninger til at få kendskab til e-forretningens kundetilfredshed. Herinde ser vi en række online firmaer som tilbyder kunderne at publicere en kritik af deres købsoplevelse, hvilket tilmed må tages i brug til at vurdere hvor glade kunderne er.\nHjemmesiden er finansieret ved hjælp af annoncer. Vi har et tæt samarbejde med en lang række shops på nettet hvor vi markedsfører firmaernes produkter, og får godtgørelse forudsat en af vores besøgende foretager et køb.\nViden vedrørende centurion le mans cykler og internet foretagender vedligeholdes løbende, men der gives ikke garantier imod forandringer der er blevet implementeret siden seneste opdatering af sidens informationer.


Udvalgsformand taber i Pressenævnet efter at være beskyldt for løgn\nNetavisen Gribskov kaldte udvalgsformand "fanget i løgn" og dokumenterede med en lydfil. Pressenævnet finder det ikke kritisabelt.\n28. OKT 2020 6.33\nGRIBSKOV: En sag om lokalplan og ulovlige bygninger og skiftende meldinger om præcedensskabelse eller ej fik tilbage i april det lokale medie Netavisen Gribskov til i en artikel at kalde udvalgsformanden for Udvikling, By og Land, Pernille Søndergaard (nytgribskov) "fanget i løgn", efter at hun havde afvist at have udtalt sig til mediet i en anden artikel om sagen året forinden.\nSom svar offentliggjorde mediet en stump af en lydfil som dokumentation for, at hun havde udtalt sig om sagen. Pressenævnet har nu tilføjet Pernille Søndergaard yderligere et nederlag, idet nævnet ikke vil udtale kritik af hverken artiklen eller offentliggørelsen af lydfilen.\nNævnet finder dels, at "der er dækning for oplysningen om, at [Klager] sidste år udtalte sig om byggesagen", dels at den påklagede artikels overskrift, "herunder at [Klager] var "fanget i en løgn", er et udtryk for mediets vurdering af de faktiske forhold, samt at overskriften ikke går ud over, hvad der er dækning for i artiklen".\nPressenævnet anerkender, at "artiklen indeholder oplysninger, der kan være skadelige, krænkende eller virke agtelsesforringede for [Klager]", og at den derfor efter reglerne skal søges forelagt for den angrebne part inden offentliggørelsen. Om det mener nævnet, at "Netavisen Gribskov har udvist tilstrækkelig ihærdighed for at opnå kontakt til [Klager]", og derfor falder der heller ingen kritik af dette punkt.\nEndelig konstaterer Pressenævnet, at lydoptagelse er "et almindeligt journalistisk arbejdsredskab, og at en person, som taler med en journalist, må være forberedt på, at samtalen optages". Derfor, og "under henvisning til optagelsens karakter", afviser Pressenævnet, at der er grund til kritik.\nSe Pressenævnets kendelse i sagen.


Smag Odense: Fingastronomisk smørrebrød hos Restaurant HOS | ugeavisen.dk\nVi delte fire stykker smørrebrød, hvilket bestemt kan anbefales. Foto: Christina Jacobsen\n26 nov. 2020 kl. 11:49\nMan skal kigge langt for at finde mennesker i den såkaldte døde ende af Kongensgade. Selv på denne lørdag ved middagstid er gaden næsten blotlagt.\nEt syn, der står i skærende kontrast til det liv, man møder, idet man træder ind på Restaurant HOS i Kongensgade 65.\nBestik klirrer, mennesker i lystig snak og nærmest ikke et bord i syne uden gæster omkring det.\nTil dem, der ikke kender Restaurant HOS, er stedet uden tvivl et af byens bedre spisesteder, men alligevel med en afslappet og uformel stemning.\nVi bliver taget godt imod af en nærmest ivrig kvindelig tjener, som fører os ned i bagerst i restauranten. Væk fra facadevinduerne og det svage dagslys, som er alt, det gråmelerede efterårsvejr kan præstere denne lørdag. Og med ét bliver det svært at mærke, at alle gæster er på frokostvisit og ikke aftenbesøg.\nBag os sidder et selskab på seks, som er igennem en af restaurantens flerretters-menuer.\nDe har netop fået serveret en dyb tallerken, og nu er tjeneren på vej rundt om bordet for at forkæle retten med en sauce. Vi sender lange blikke, hver gang saucekanden bliver tippet.\nMen det er ikke det, vi er her for.\nVi er her for smørrebrødet. En dansk specialitet, som er blevet en Restaurant HOS-specialitet. Og måske især takket være restaurantens to ejere, ægteparret Michelle Hemme og Jakob Spolum. Sidstnævnte udlært og senere køkkenchef på Ruths Hotel i Skagen og efterfølgende på Pasfall.\nVi bliver anbefalet to stykker smørrebrød per person, så vi beslutter at tage fire stykker, som vi vil dele. Det viser sig at være en yderst fornuftig, men også udfordrende beslutning - en fornøjelse uden lige at få lov at sætte tænderne i hele fire forskellige smagsoplevelser – og samtidig en opgave at få parteret stykkerne på grund af det ellers yderst veldoserede fyld. Men mere om det senere.\nFire til deling, tak\nJeg har taget en smørrebrøds-entusiastisk ledsager med, og med en vis målrettethed får vi sporet os ind på fire stykker smørrebrød, og vi aflægger en bestilling hos tjeneren. Hun præsenterer hvilken rækkefølge, vi vil få maden serveret. For nej, det er nemlig ikke helt ligegyldigt på Restaurant HOS.\nPå de første to tallerkener er der anrettet et stykke med Spolums hjemmemarinerede sild med sprøde boghvedekerner og hybenrose og et stykke med færøsk rimmet laks med pebermayonnaise og agurkesalat.\nDer er stille ved bordet, imens vi nøje gransker de to stykker foran os.\nJeg hører egentligt til typen, der ikke kan få fyld nok på mit smørrebrød – også selvom fyldet er en gastronomisk smagseksplosion. Faktisk foretrækker jeg, at rugbrødet er gemt væk så længe som muligt. Men jeg konstaterer lynhurtigt, at jeg må indgå et kompromis, og det viser sig at være fornuftigt.\nStille og roligt læner jeg mig mere og mere trygt tilbage, imens jeg bid for bid må erkende, at sammenspillet mellem den rette mængde fyld og et velbagt rugbrød, er kernen i et godt stykke – fingastronomisk - smørrebrød.\nOg det ér fingastronomisk. Det er tydeligt. Smørrebrødet med sild er et velkomponeret stykke smørrebrød med elementer, der får stykket til at balancere perfekt mellem syre og sødme.\nDa vi når den rimmede laks, sidder jeg tilbage med følelsen af, at det havde været lige meget, hvad de havde toppet smørrebrødet med. Laksen er så fin og smelter nærmest på tungen.\nEfter den første servering er der lagt en lille pause ind. Det giver os tid til at nyde den øl, vi har fået serveret. En øl fra Anarkist. Jeg bliver så glad, når jeg ser, at byens restauratører støtter det lokale.\nVi sipper af øllen, imens vi bliver enige om, at der er lagt godt ud. Uden at fornærme nogen, har ingen af os endnu fået så godt smørrebrød i Odense.\nOg det bliver bedre endnu\nNæste servering byder på et stykke med hjemmelavet hanesalat af Gråsten-hanekylling med havgus-ost og bacondrys og et stykke med sprød rødspætte med håndpillede rejer og pigment d’espelette, som er et fransk paprika-chili-krydderi.\nEn madanmelder på Fyens Stiftstidende har tidligere udtalt, at ”man ikke har smagt en rigtig fiskefilet, hvis man ikke har smagt Restaurant HOS’ fiskefilet.”\nOg vi er meget tilbøjelige til at give ham ret. Paneringen er sprød, og den er uden tvivl lavet med respekt for fisken. De to komplimenterer hinanden, og man sidder hverken tilbage med smagen af fede brødkrummer eller kedelig hvid fisk. Oplevelsen bliver toppet af de håndpillede rejer, saften fra den brændte citron og de smukke farver på toppen.\nSidste stykke er hanesalaten, og her var mit kompromis slet ikke nødvendigt. Et bjerg af hjemmelavet hanesalat og revet havgus-ost skjuler rugbrødet og giver mig en øjeblikkelig lyst til at eksperimentere med smørrebrød i mit eget køkken. Igen er det tydeligt, at balance er et gyldent begreb. Hanesalaten er hverken smagsløs eller for fed, og den går godt i spænd med den salte havgus-ost, der ikke er sparet på. Og det er positivt ment.\nVi havde ikke forventet, at første servering skulle overgås. Men fiskefileten og hanesalaten indtager en sikker førsteplads under en frokost, hvor alle fire stykker er vindere.\nDe tommer tallerkener bliver fjernet, og vi takker nej til kaffen, som vi beslutter at indtage et andet sted i Odense, så vi får støttet så mange steder, vi kan.\nGlade og mætte trækker vi i overtøjet. Og jeg tænker ved mig selv, at vi i Odense er nået langt. Jeg tror ikke, at mange odenseanerne for 10 år siden havde troet, at en restaurant i Kongensgade med fingastronomisk smørrebrød, ville være stuvende fuld på en ganske almindelig efterårslørdag. Tak, Odense.


Den nye trappe, som er næsten lige så bred som opholdsstuen, er endnu et trin i den proces, der er igang med at udvikle læringsrum med flere muligheder for at lave projektorienteret og dialogbaseret undervisning.\nProjektet med at kigge på skolens læringsrum startede allerede i foråret 2016, hvor skolens medarbejdere sammen med en ekspert i nye måder at arbejde på og en arktitekt har udviklet forslag til, hvordan man i højere grad kan få indretningen af lokalerne til at understøtte den form for undervisning, som skolen gerne vil arbejde mere med.\nFørste skridt var indretningen af tre nye projektrum, hvor fleksibilitet indbyder til at arbejde på mange forskellige måder. De blev taget i brug lige efter sommerferien.\n- Midtjysk er bygget i en tid, hvor eleverne for det meste sad på deres stole og kiggede på en lærer og en tavle. I dag skal der udvikles flere læringskompetencer, og det kræver nogle andre fysiske forhold. De skal blandt andet være mere fleksible, fortæller viceforstander Helle Nørregaard.\nEleverne har kunnet følge opførelsen af trappen, og flere har været utrygge ved, at opholdsstuen nu skal indrettes på en ny måde.\n- Men de skal nok blive glade for trappen, når de finder ud af, hvor fedt det bliver. Og alle de ting, der var i den gamle opholdsstuen, vil der stadig være plads til. Blandt andet er der opstået en 'slyngelstue' under trappen, hvor der for eksempel kan være billard og tv, siger forstander Bo Thorup.\nHan har indbudt de nuværende elever til at komme med forslag til indretning af den nye opholdsstue, hvor der altså også skal være foredrag, undervisning, teaterforestillinger, koncerter og meget mere.\nDen nye trappe fylder næsten hele bredden i opholdsstuen. Den bliver skolens nye samlingspunkt.\nTrods skepsis er eleverne ved at tage den nye trappe i brug. Og det ser ud til at gå meget godt.


ᐅ Ugleunger Rabatkode » tilbud & rabatkuponer - Få dem her!\nUgleunger Rabatkupon og rabatter\nPå ugleunger.dk kan du købe tøj til hele familien. Ugleunger.dk forhandler alt i uld – Ugleunger.dk er endda din Joha specialist. Ugleunger.dk har fået imponerende anmeldelser på Trustpilot – hele 9,6 ud af 10 points. Mange kunder har altså været tilfredse med at handle på webshoppen. Med en rabatkode til ugleunger.dk kan du købe lækkert uldtøj fra webshoppen med rabat.\nOp til 30% rabat på Joha Børnetøj\nHos Ugleunger har de Joha børnetøjs-kollektioner så snart de udkommer. De...Mere\nHos Ugleunger har de Joha børnetøjs-kollektioner så snart de udkommer. De har altid gode priser og et godt udvalg af Joha tøj til babyer, børn og voksne. Mindre\nHos Ugleunger har de Joha børnetøjs-kollektioner så snart de udkommer. De har altid gode priser og et godt udvalg af Joha tøj til babyer, børn og voksne.\nFå op til 40% rabat på Katvig børnetøj\nHos Ugleunger har de et godt udvalg af Katvig baby...Mere\nHos Ugleunger har de et godt udvalg af Katvig baby og børnetøj. Deres priser er nogen af de bedste på nettet hvor du kan spare op til 40%. Mindre\nHos Ugleunger har de et godt udvalg af Katvig baby og børnetøj. Deres priser er nogen af de bedste på nettet hvor du kan spare op til 40%.\nHvis du køber for over 399 Kr. hos Ugleunger. Der...Mere\nHvis du køber for over 399 Kr. hos Ugleunger. Der kræves ikke nogen rabatkode for at benytte tilbudet. Mindre\nHvis du køber for over 399 Kr. hos Ugleunger. Der kræves ikke nogen rabatkode for at benytte tilbudet.\nOp til 45% rabat Januar udsalg\nDer er lige nu Januar udsalg hos Ugleungler. Der kan...Mere\nDer er lige nu Januar udsalg hos Ugleungler. Der kan du spare helt op til 45% på massere af baby og børnetøj. Mindre\nDer er lige nu Januar udsalg hos Ugleungler. Der kan du spare helt op til 45% på massere af baby og børnetøj.\nMan får det godt, når man går i rart tøj. På ugleunger.dk finder du tøj til hele familien; mor, far og børn kan alle finde tøj på webshoppen. Fælles for alle produkterne er, at kvaliteten er i top. Kvaliteten er i højsædet, når du handler på ugleunger.dk. Især er der mange produkter i forskellig slags uld. Uld er rart for både børn og voksne, men især børn er glade for uld. Dette skyldes, at uld er temperaturregulerende. Det betyder, at man hverken kan fryse eller have det varmt i uld, fordi ulden regulerer temperaturen. Det er mærker som Joha og Katvig, der forhandles på webshoppen – begge brands er kendt for deres gode kvalitet. Ugleunger.dk kalder sig Joha specialister, hvilket må siges at være et godt kvalitetsstempel. Du er altså sikker på, at du kan få kyndig rådgivning, inden du køber varer på siden.\nFolkene bag ugleunger.dk\nDet, der er med til at gøre ugleunger.dk til en unik webshop, er, at folkene bag webshoppen skinner i gennem. Webshoppen er ejet af en familie bestående af mor, far og tre børn. Deres ambition er at gøre webshoppen så personlig som muligt. Dette skinner da også igennem, da man på hver side på sitet kan se billeder af den lille familie. Ugleunger.dk distancerer sig altså fra andre webshops ved at have en synlig personlig tilgang til tingene.\nUdover at gøre webshoppen personlig differentierer ugleunger.dk sig ved at yde exceptionel god service. Den gode service skinner igennem – og derfor har ugleunger.dk da også fået imponerende anmeldelser fra yderst tilfredse kunder.\nHvis dine varer skal leveres til din private adresse, koster fragten 29 kr. Dog betaler ugleunger.dk fragten, hvis du køber for mere end 499 kr. Hvis du derimod vil have dine varer leveret til din arbejdsplads, koster fragten 19 kr. Her betaler ugleunger.dk fragten, hvis du køber for mere en 399 kr. på webshoppen. Fragten er altså billig, og du har endda mulighed for at få den gratis.\nDer er hurtig levering på webshoppen – fra du bestiller dine varer, til du har dem i hånden, går der 1-3 hverdage. Du skal altså ikke gå og vente lang tid på at modtage din bestilling. Hvis du fortryder købet af dine varer, tilbyder ugleunger.dk 30 dages fuld returret. Du kan altså blot sende varerne tilbage, såfremt de er i samme stand, som da du modtog dem. Du har således både tid til at mærke stoffet på tøjet, se om det passer og tænke over, om du vil beholde det. Med 30 dages fuld returret har du ikke travlt.\nHvis du har spørgsmål til en vare, din ordre eller til handelsbetingelserne, kan du kontakte ugleunger.dk. Du kan både rette henvendelse per telefon og per mail. Du er altså sikker på at få et hurtigt svar på din henvendelse – og med specialister inden for feltet er du også sikker på, at du får et kyndigt svar.\nSådan bruger du din rabatkupon til ugleunger.dk\nMed en rabatkode til ugleunger.dk kan du købe tøj til billigere penge. Du får nemlig rabat på din ordre. Uanset om du køber tøj til dig selv, eller til en du holder af, er det altid rart, at pengene kan række lidt længere. Her får du en guide til, hvordan du bruger din rabatkode på ugleunger.dk.\nIndtast dine personlige oplysninger i felterne under ”Fakturaadresse”, ”Leveringsmåde” og ”Betalingsmåde”.\nKontroller så ordreoversigten.\nIndsæt din rabatkode i feltet ”Rabatkode” under ordreoversigten og afslut med ”Benyt rabatkupon”.\nIndtast dine betalingsoplysninger og afslut ved at klikke på ”Afgiv ordre”.\nTelefon: 7199 0398 – åbningstid Man-Fre 8-15\nKlempegårdsvej 45 1, 4140 Borup.


Det er dyrt at holde varmen på de britiske øer. For eksempel bruger hver fjerde skotte mere end 10 procent af sin årlige indkomst på opvarmning af boliger. Derfor indgår klima-, energi- og bygningsministeren i dag en samarbejdsaftale med den skotske regering, der skal hjælpe dem med at spare på energien og nedbringe udledningen af drivhusgasser.\nFormålet med det dansk-skotske samarbejde er at stille Danmarks erfaringer med fjernvarme og energieffektivitet til rådighed for den skotske regering. Eksperter fra Energistyrelsen skal bl.a. hjælpe med at udbygge lovgivningen på området og planlægge forsøgsordninger i udvalgte byer, der kan skabe bedre sammenhæng i fjernvarmesystemerne. Skotterne er samtidig meget interesserede i at lære om de danske erfaringer med at udnytte overskudsvarme fra industrien til opvarmning af boliger.\n”Det danske fjernvarmesystem er i verdensklasse. Det er billigt, pålideligt og omstillingsparat. Derfor bruger danskere kun en lille del af deres indkomst på opvarmning. Jeg er glad for at kunne stille danske erfaringer til rådighed, så vi forhåbentligt kan sikre billigere varme til skotterne og hjælpe dem med at opnå deres målsætninger om at nedbringe CO2-udledningen”, siger klima-, energi- og bygningsminister Rasmus Helveg Petersen.\nSamtidig er Skotland og England interessante markeder for danske virksomheder. Eksport af dansk energiteknologi til Storbritannien har siden 2008 udgjort 16 – 18 pct. af den samlede vareeksport til landet, hvoraf grøn energiteknologi udgør 80 pct.\n”Med aftalen kan vi forhåbentlig bane vejen for en række danske virksomheder. Hvis skotterne skal nå deres ambitiøse målsætninger, vil både energieffektiviseringer og vedvarende energi komme til at spille væsentlige roller. Og her kan danske virksomheder levere de nødvendige teknologier og løsninger”, siger Rasmus Helveg Petersen.


RoundedTB: Tilpas proceslinien i Windows 10\nStartAppsRoundedTB: Tilpas proceslinien i Windows 10\nNy og gratis App giver dig mulighed for at redesigne din Windows 10-proceslinje, og give dit OS et friskt nyt look.\nEr du træt af at kigge på dit skrivebord i Windows 10, så kan du med nogle få klik ændre udseende, så du får et helt nyt design med smart App i Microsoft Store.\nRoundedTB gør det nemt at tilføje tilpassede afrundede hjørner og kanter til din proceslinje, så du får et frisk og futuristisk look.\nRoundedTB: Funktioner og muligheder\nRoundedTB er i praksis en ganske simpel App med maksimal effekt, der gør det muligt at føje margener og afrundede hjørner til dine proceslinje på skrivebordet i Windows 10.\nRoundedTB: Overskuelig og enkel brugerflade\nRoundedTB er bygget op omkring en overskuelig og enkel brugerflade, hvor det er let for brugeren at foretage tilpasninger.\nBrugerfladen i RoundedTB\nBrugerfladen består ganske enkelt af to felter, hvor det er muligt for brugeren at indtaste ønsker til margin og hjørneradius, hvorefter det bare er at trykke på Apply, så effektueres ændringerne på proceslinien. Det er smart at starte med at indtaste 2 i Margin og 6 i Hjørneradius for at se effekten i første omgang, hvorefter du kan indtaste dine egne ønsker bagefter.\nEksempel fra RoundedTB\nFor at annullere ændringerne, skal du højreklikke på programikonet, og lukke RoundTB-appen, og genstarte computeren for at ændringerne træder i kraft. Hvis du ikke vil benytte programmet mere, så kan du blot afinstallere det på normalvis.\nRoundedTB: Download og installation\nFor at komme i gang med at bruge RoundedTB skal du først downloade programmet i Microsoft Store, før du kan installere det på din computer. Du kan downloade RoundedTB via dette link, og programmet er oprettet med et sikkerhedscertifikat fra Microsoft, så du skal ikke være nervøs for virus og lign.\nLæs også: Sådan pimper du dit skrivebord i Windows 10


Agriturismo Due Carpini - Agriturismo i Valdobbiadene i Veneto - Italien\nAgriturismo i Valdobbiadene i Veneto\nForside » Veneto » Prosecco vindistrikt » Valdobbiadene » Agriturismo Due Carpini\nBo omringet af Prosecco-vinranker\nAgriturismo Due Carpini Via Menegazzi 21\nLocalità Santo Stefano, 31049 Valdobbiadene (TV)\nHold ferie midt i de bakker, der producerer de verdenskendte bobler Prosecco. Her vil du opleve, at modtagelsen er varm, stemningen hjertelig og udtrykket rustikt - på den pæne måde. Og du kan herfra besøge både Dolomitterne og Venedig.\nAgriturismo Due Carpini er en hyggelig Bed & Breakfast med blot 5 værelser, som ligger smukt mellem vinmarkerne i Santo Stefano ca. 7 km fra byen Valdobbiadene. Santo Stefano ligger på den berømte vinrute Strada del Prosecco, og blot ca. 70 km nordvest for Venedig.\nVærelser med udsigt til vinmarkerne\nDue Carpini er indrettet i et gammelt landhus, der tidligere fungerede som overnatningssted for de lokale vinbønder. Der er 5 værelser i hovedbygningen med fin landskabsudsigt over vinmarkerne. Det åbnede som Bed & Breakfast i 2006. Stedet ejes af Maria Boghetto, der står for den daglige drift sammen med den tyskfødte Elisabeth Engelbach.\nMange gode restauranter i området\nUdsigten er ubetalelig, og der er heller ikke sparet på budgettet, da stedet skulle indrettes. Man har valgt at bruge de bedste materialer, og der er tænkt over alle detaljer. Der er trægulve næsten overalt, hvilket gør stedet allergivenligt. Her er egen parkering og lille morgenmadssal i forbindelse med køkkenet. Beliggenheden midt i Prosecco-vindistriktet gør, at det er et oplagt udgangspunkt for udflugter til de mange berømte kulturbyer i området, lige som hele egnen er en drøm for vin- og madinteresserede. Det myldrer med små gode spisesteder, hvor man stort set altid lægger vægt på den lokale produktion. Dette gælder også den restaurant Salis Cibo & Vino, som er åbnet få meter herfra. Den er både åben for stedets gæster og for folk udefra (lukkedag er mandag). De to bygninger er forbundet af en ca. 100 meter lang sti, som går gennem vinmarkerne.\nVærelserne på Agriturismo Due Carpini\nDobbeltværelse Del Blu (inkl. morgenmad)\nDel Blu er et mindre dobbeltværelse som ligger på 1. sal, med udsigt over dalen. Der er fritliggende bjælker i loftet, og trægulv. Værelset har antik dobbeltseng, satellit TV, wi-fi, aircondition, lille køleskab samt bad med bruser og hørtørrer.\nDobbeltværelse Dei Ricordi (inkl. morgenmad)\nDei Ricordi er et stort dobbeltværelse som ligger på 1. sal, med udsigt over dalen. Der er fritliggende bjælker i loftet, og trægulv. Værelset har antik dobbeltseng, satellit-TV, wi-fi, aircondition, lille køleskab samt bad med bruser og hørtørrer. Der er mulighed for en opredning.\nDobbeltværelse Dei Profumi (inkl. morgenmad)\nDei Profumi er et dobbeltværelse som ligger på 1. sal, med udsigt over dalen. Der er fritliggende bjælker i loftet, og trægulv. Værelset har en oprindelig stenvæg, satellit-TV, wi-fi, aircondition, lille køleskab samt bad med bruser og hørtørrer. Dobbeltværelse Dei Carpini (inkl. morgenmad)\nDei Carpini er et meget stort værelse som ligger i stueetagen, og der er direkte udgang til gårdspladsen. Der er fritliggende bjælker i loftet, og en imponerende og meget moderne designer-lysekrone. Pga. den kølige beliggenhed i stueetagen, har værelset ikke aircondition. Værelset har en stor futon-seng, en lille siddekrog, satellit-TV, wi-fi, lille køleskab samt bad med bruser og badekar samt hårtørrer. Der er mulighed for en opredning.\nDobbeltværelse Dei Sogni (inkl. morgenmad)\nDei Sogni er det største værelse på Due Carpini. Det ligger på 2. sal, og der er fritliggende bjælker i loftet, og trægulv. Fra vinduerne kan man se ud over dalen. Værelset har himmelseng, satellit-TV, wi-fi, aircondition, lille køleskab samt bad med jacuzzi bruser og hørtørrer. Der er mulighed for to opredninger.\nSe beliggenhedBestil din ferie her fordidu vil bo midt i vinmarkernedu elsker god mad og vindu kan spise ude, uden at tage bilen\nAgriturismo Col delle Rane Caerano di San Marco, Veneto\nDue Carpini Salis Valdobbiadene, Veneto\nErnestina B&B Miane, Veneto\nMaso di Villa Susegana, Veneto\nCorte dei Soavi Soave, Veneto\nBorgoluce Agriturismo Susegana, Veneto\nResidence La Filanda Costermano del Garda


Året i tekst og billeder 2009 – Halfdan\nÅret i tekst og billeder 2009.\nSå julen sig nærmer og endnu et år går på hæl. Det har været en begivenhedsrigt år med mange oplevelser og mange udfordringer. Vi vil herfra ønske alle vores læser en rigtig glædelig jul, samt et lykkebringende nytår.\nLars har været så heldig at skyde en då og det var noget tøserne kunne bruge. Juna vil meget gerne affange i halsen og gø, så der var lidt snakken om rangorden og lydighed, da billedet skulle tages. Vi glæder os til 2010 hvor vi håber, at se rigtig mange gode hundevenner derude på diverse udfordringer.\nSå har vi været på udstilling med Gin og det gik over alt forventning. Gin fik Excellent med en meget fin, men kort kritik. Vi havde ellers været på jagt fredag og lørdag, så det var en lidt træt hund som fik slappet af det meste af dagen, mens vi kikkede på hunde og snakkede med mange hundebekendte. Tak for godt og hyggeligt selskab i Næstved hallen. Juna og Lars valgte dog, at forsætte jagten søndag i det fri, de nød hinandens selskab med lidt jagt på duer samt fasaner.\nSå har Jannik og Chili være af sted på C-prøve og de fik en meget flot 2. pr. i begynderklassen. Herfra et meget stort tillykke. Sportræningen går stille og roligt da der er jagter næsten hver weekend, nogle hverdage er også taget til hjælp. Vi er ved at planlægge sporprøver til 2010 og det tager lidt tid. Det er dog supper dejligt med så stor opbakning, der hos alle hjælperne, i er bare kanon gode, så det gør det hele meget sjovere.\nSå er der kommet resultater på Bombays hofter og det blev et C. Så nu er der resultater på hele kuldet og de er alle fri for HD. Vi har været på elgjagt i Sverige. Juna og Gin nød den frihed og de mange drev de var på. Dog var Lotte nok lidt nervøs, da der er mange vildtsvin i området og vi havde kontakt til dem flere gange, men hundene er hele med hjem, trætte men en stor oplevelse rigere. Mellem drevene blev der slappet af og ingen skulle komme for tæt på deres hvilerum!\nSå er DKK eliteschweiss prøven overstået og hvilken dag. Juna gik for første gang 1000m/40 timer spor på prøve. En meget sikker 1. pr blev hentet hjem, da Juna fra start til slut sikkert og roligt hele vejen anviser schweiss. Hele turen tog 30 min. 9 ekvipager stillede på 1000m/40 timer, det største antal nogen sinde på en 40 timer prøve. Der blev givet 4 x 1. pr. 3 x 2. pr 1 x 3 pr samt 1 x 0 pr. På 1000m/20timer blev der givet\n6 x 1 pr og 2 x 3 pr. En fantastisk dag med god stemning i skoven, hvor jeg virkelig fik set hundearbejde i høj klasse på de 40 timer spor jeg fulgte resten af dagen.\nEliteschweiss vinder 2009 blev Pia Rex med Coco Loco’s Premium Dark Chokolate, fantastisk godt gået og ført igennem på blot 17 min, uden at man skulle løbe efter den, så et velfortjent tillykke,\ni har fortjent det. Blackwood/Basse er ved at blive en meget flot herre og slægter sin far utrolig meget på i udsende, så her er lige et frisk billede af ham.\nBasse nyder jagterne og sportræningen er gået i gang, så måske vi kan få ham at se på en prøve i 2010, hvem ved.\nJagten på ænder og gæs er gået ind, men det er ikke blevet til så meget endnu. Gin er stadig uerfaren men hun kikker dog efter overalt, tænk hvis der var en, der fik gemt sig for hende. Sportræning og motionstræning vedligeholdes på Juna og Gin er begyndt på markprøvetræning, det nyder hun i fulde drag.\nSå har vi afholdt NVM2009.\nDanmark blev 3. vindere.\nJuna bliver bedste danske hund Juna gik et fantastisk spor, nok det bedste vi har gået sammen. I opstartskassen anviste hun anskudssted og sprøjt efter 3 min. Herefter gik det uden problemer til første knæk og ud i tilbagegangen. Her rundere vi og kommer fint tilbage til sporet. Hver en veksel bliver lige tjekket, så vi fik set en del. efter 2. knæk går vi forbi en hare som letter og Juna ser den, et nej fra mig og hun tager sporet op perfekt med en rundering. Herefter bare lige ud til skinnet. Juna er løbsk og derfor sidste hund til afprøvning. Vi anviser schweiss flere gange og Juna grynter som en gris, hver gang hun stempler blodet. Desuden logre hun med halen og viser en utrolig glæde under hele afprøvningen. Vi startede kl. 15.47 og er færdige kl. 16.22, altså 35 min i ca. 25° varme. Juna bliver bedste danske hund og vi er den ekvipager af alle, der har fuld point samt har gået på bedste tid. På denne prøve er der ikke en prøvens bedste, men en bedste fra hvert land.\nTak for nogle dejlige dage og det dejlige sammenhold der har været på det danske hold.\n03. august 2009:\nSå er der lidt luft. Det har stået i sporernes tegn de sidste mdr. og så skulle det hele bare falde til jorden i går. Vi var til UHM i vildtspor 600m/20 timer spor. Gin fandt ikke anskuds stedet, men schweiss lige uden for kassen. Desværre kom vi aldrig i gang og vi måtte tage hjem med et 0. Det samme gjaldt Tikke og Jes.\nMen Tikka og Jes tog til Sorø bagefter og fik en flot 2. pr på 400m/20 timer.\nDer var 15 hunde til start på UHM og resultaterne blev: 1 x 1. pr. 2 x 2. pr og 12 x 0 pr.\nTillykke til Gunvor Hjort, som blev unghunde mester 2009. Tak til alle for en god dag, der var en god stemning selv om det drillede for så mange af os. Grib skov kan noget med de nuller!\nSå var vi på udstilling i Stestrup og ja vi kom hjem med en Good til Gin. Kritikken er fin og vi havde en hyggelig dag sammen med de mange andre hundefolk. Gudskelov holdt vejret så vi fik lidt sol på kinderne efter regnvejret.\nVi talte lidt med Pia og Sonny som har far Rumle og de vil gerne hjælpe med lidt udstillingstræning, så vi kan blive bedre til at stille /handle hundene. For det er os der ikke klare den så godt i ringen, Hmmm kan det nu også passe, ja det kan det!\nNæste udstilling vil blive juleudstillingen i Næstved til december, måske et skue eller to, men det er spor der trænes aktivt lige nu.\n07 juni 2009:\nSå har Jes og Tikke opnået en flot 2. pr. på deres første 400m/20 timer spor. De fik en meget flot konstruktiv kritik. De arbejder nu målrettet for, at blive optaget i schweiss registeret og ja vi er sikke på det nok skal komme. Vi har stadig ikke fået omfotograferet Frida. Dyrlægen og DKK snakker sammen, så vi afventer svar fra dem om hvad der skal ske.\nEllers går tiden med bukkejagt, spor, svømning og bygning af hundegårde, så der er nok at se til.\n28 maj 2009:\nGin har bestået sin brugsprøve. Vi var på skue i region Nordsjælland den 21. maj i Frederikssund. Det var en dejlig dag i hundens tegn, med snak og hygge i afslappet stemning. I junior klassen fik Gin desuden bedømmelsen VG, så vi er tilfredse.\nSvømmetræningen er optimeret og hundene er helt vilde og glade når vi besøger Tina på Mandshom hundemotion ved Tølløse. Vi har været med Jes på regulering af råger i Vordingborg. Folk er yderst positive, de stopper helt op og vil snakke. Denne form for regulering er meget udbytterig på samtaler, historier og hygge. Hundene skal være rolige og ikke løbe hen til andre i området, når de arbejder på en apportering inde i midten af en park. Det kan være svært når folk står og kikker på i midten af parken.\nBukkejagten nærmer sig og bøgeskoven kalder.\nVi er dog hårdt spændt op med træning som spor og konditionstræning for begge de gule lyn. Mandsholm hundesvømmehal bliver flittigt brugt\nog Tina hjælpe os utroligt meget.\nHalfdan’s Bombay “Frida” er blevet om fotograferet på sine hofter, men igen har DKK kasseret billederne. Vi skal til dyrlægen i morgen og tale om hvad vi gør. Vi tænker her på det, der er bedst for Frida.\n02. maj 2009:\nSå var Jes og Tikka af sted igen på 400m/3timer og fik en flot 2. pr. Der var 8 hunde til start og der blev givet\n4 x 2 pr og 4 x 0. Godt kæmpet i skoven i dag Jes vi er stolte af Jeres sporarbejde. Lotte var på sporprøve i Grib skov som hjælper på klub 5. prøve. på 400m/3 timer blev der givet\n4 x 1 pr, 2 x 3 pr. og 10 x 0 pr.\nPå 400m/20 timer blev det til 1 x 3 pr og 4 x 0 pr. Skovbund og luften var fuld af bøge pollen og knastørt var det. Hunde og førere var helt gulgrønne af pollen og alle inkl. hunde var påvirket af dette. Det var ikke en let prøve, hverken for hunde eller fører. Tak for en dejlig dag i skoven til alle og for et godt arrangement Tycho.\nSå kom dommen og ja den var hård. Gin, Basse og Tikka har desværre arvet øjensygdommen RD fra deres mor, resten af kuldet er fri.\nVi har taget snakken over et glas gin og tonic og besluttet, at vi lukker for avlen på Juna. Gin vil ikke blive brugt i avl.\nJa verden er ikke perfekt og vi viste jo risikoen da vi lavede kuldet, men derfor gør det stadig ondt. Men vi fik det kuld hvalpe vi ønskede os med hensyn til arbejdsiver, godt sind og meget lette at arbejde med. Dette kuld har givet en stof til eftertanke, men også en masse dejlige mennesker er kommet ind i vores liv og det nyder vi i fulde drag.\nSå var vi på schweiss prøve på Ålholm Gods. Jes og Tikka fik en meget flot 1. Pr. på 400m/3 timer.\nTillykke Tillykke, flot gået og tak for jordbær. Gin blev flyttet fra et 3. timers spor til 20 timers spor, da hun jo have en 1. pr. fra Kongelunden. Desværre var det for stor en mundfuld i dag. Tak til alle for en dejlig dag på Ålholm Gods, som altid, en god og gennemført prøve, af prøveleder Lars Knudsen og alle hans hjælpere.\nAlle gin hvalpen på sjælland, skal øjenlyses på tirsdag den 28, så det bliver meget spændende at se resultaterne her. Emma fra Fyn, er øjenlyst og fundet fri.\nSå var vi på udstilling i Næstved hallerne. Gin og Basse blev begge udstillet i Junior klassen. De fik begge VG og meget fine kritikker. Vi fik hilst på Rumle far som blev BIS2 for veteraner. Tak for en hyggelig dag med champagne og god hundesnak.\nI fredags gik vi spor og vi have Tikka med. Sporerne var 26 timer gamle og ca. 300-350 m lange. Tikka gik bare så godt og Jes måtte bare stole på hende, for han viste ikke hvor og hvor gamle sporet var. Nu håber vi de er klar til de kommende prøver de skal på. Juna er udtaget til DM sporlandsholdet som skal stille til NVM2009 (Nordisk Vildtspor mesterskab) her i Danmark den 9. august. Det bliver spændende og vi glæder os meget til denne udfordring, sammen med vores hold.\n12. april 2009:\nSå er der trænet spor med begge hunde. Gin skulle selv finde sporstart og det gik fint. Der var lavet en tilbagegang og den klarede hun også pænt, alt taget i betragtning. Skovharen løb lige hen over sporet, men hun så den ikke og tog ikke det friske spor op, så det var bare helt godt. Juna har gået et godt spor oven på nedturen ved DM, men sådan er livet og vi arbejder nu målrettet til de næste udfordringer. Næste weekend står i udstillingens tegn i Næstved hallerne. Gin og Basse stilles i junior klassen, så det bliver spændende og hyggeligt at hilse på alle hundevennerne og skåle tillykke med champagne med DRK som fejre deres 50 års jubilæum denne dag.\n06. april 2009:\nSå har vi været til DM i vildtspor i DRK. Juna stod dog ikke distancen og vi måtte desværre inkassere et 0 på dagen. Selve DM mesterskabs sporerne var meget flot planlagt og en kæmpe udfordring for ekvipagerne. Et kæmpe tillykke til Pia og Rita “racer” som vandt DM.\nDer er kommet resultater på HD; 1 x B og 1 x C. på AA 1 x 0 og 1 x 1. En hund skal desværre omfotograferes pga. billedkvaliteten. Hvalpenes datablad er opdateret. Så det kunne godt have været en bedre weekend med de resultater vi her har inkasseret. Men vi kan ikke altid få det som vi ønsker os.\n30. marts 2009:\nSå kom Gin igennem nåleøjet og fik sin 1. pr. på 400m/3 timer spor. Sporet var gået på 10 min. og vi fik en fin kritik. Gin har endelig fundet stilen og bliver bare så stolt når hun finder klov, skin eller andet for enden af sporet. Hele kroppen går fra side til side, af stolthed og man slipper nødigt den fundene genstand. Tak for en dejlig dag i Kongelunden med Danske Münsterlænder klub og dejligt selskab med alle hundefører. Det er en fornøjelse, at møde Jer derude for vi har jo en meget stor fællesinteresse nemlig spor og hyggeligt samvær.\n27. marts 2009:\nSå er de sidste hvalpe fotograferet og nu venter vi bare på resultaterne fra DKK.\nFrida var på besøg i den forbindelse og vi fik taget et par billeder af hende.\nJuna blev 5 år den 24. marts. Ja tiden bare flyver af sted og det er ikke til at forstå.\nVi tager på sporprøver her i den nærmeste tid, både med Gin og Juna, så må vi se hvad det kan blive til. Øjenlysningen af hele kuldet er den 2 april for Fyn og den 28. april for sjælland.\n22. marts 2009:\nSå er der allerede kommet resultater fra DKK på hofter og albuer på de billeder der blev taget i mandages og det må siges at være hurtig ekspedition. Hundens datablad er opdateret.\nDet blev noget blandet, da der er giver 0 til alle på deres albuer og 1 x A, 2 x B og 1 x C på HD.\nSportræningen er ved at komme op i omdrejninger, da de første prøver for både Juna og Gin venter lige rundt om hjørnet. Det bliver spændende at se hvad resultaterne bliver på de sidste 3 hunde der skal af sted her den 25. marts.\n16. marts 2009:\nSå har Chilli været på sin første C-prøve og det blev til en meget flot 2. pr. Flot gået efter at have ventet, til det blev hendes tur som nr. 26. I dag er Tikka, Chilli, Emma og Gin blevet fotograferet på hofter og albuer. Vi kender jo ikke resultaterne, men det ser lovende ud.\nBasse, Ganga og Frida skal fotograferes den 25. marts og så er der kun, at vente på resultaterne fra DKK.\n07. marts 2009:\nSå kom foråret i kalenderen. Vi er ved at være klar til div. udfordringer. Dansk Retriever Klub, har et stort udbud med prøver og mange andre spændende ting her i 2009. Fotograferingen og øjenlysning af hele Gin kuldet er planlagt og alle vores fantastiske hvalpekøbere har meldt til.\n26. Januar 2009:\nSå var der 1 års hundefødselsdag i skoven og det var bare en dejlig dag. Alle hvalpe var samlet, far Rumle måtte desværre melde fra dagen før. Der blev hygget, gået lidt på hanejagt og gået ture i skoven. der blev spist mad, kage, lagkage og jo vi have en hyggelig dag i skoven. Tak til Jer alle for en dejlig dag. Vi laver en billedserie fra dagen, når vi har fået billederne fra fotografen. Frida var supper frisk søndag så hun og Brian tog lige et smut til Frederikssund og bestod brugsprøven med ros. Et kæmpe tillykke, vi er bare så stolte af Jer.\n04. januar 2009:\nJa så er et år gået og tiden flyver af sted. Vores første kuld “Gin kuldet” bliver 1 år, den 24. januar. Alle hvalpe er inviteret til fødselsdag og vi glæder os meget til denne dag. At kunne følge sine hvalpe, som vi har kunnet har været en fornøjelse. Et stort tak til alle jer hvalpekøbere, vi er så glade for, at i har lukket os ind i Jeres liv. Træningen og prøver er ved at blive planlagt for 2009 og jo det bliver et spændende år. DRK har jubilæumsår, så der er mange spændende ting på tapetet i år. Vi går efter, at få Juna klar til DM for sporhunde, som skal afholdes for første gang. For Gin er det UHM i vildtspor, hvis hun kan klare krav og forventninger fra vores side. Men det kan kun tiden vise.


Roager - Esbjerg Kommune\nRoager består af de tre landsbyer Roager, Lille Roager og Roager Kirkeby, der er vokset sammen til én langstrakt landsby. Roager er afgrænset af et grønt og let bakket landskab og mod syd løber Kirkeby Bæk. Byen er karakteriseret ved forskelligartede boliger i de forskellige bydele. I Roager og Roager Kirkeby findes gamle gårde, og i Lille Roager er der fortrinsvis huse fra 1930’erne og nyere parcelhuse.\nByens sociale samlingspunkt er området omkring idræts- og kulturhallen og idrætspladsen i Lille Roager. Her nyder mange børnefamilier familieaktiviteter og aktiviteter for børn og unge. Der er mulighed for dagligvarehandel og enkelte specialbutikker Det skaber liv i byen I Roager finder man et stærkt foreningsliv og mange ildsjæle. Det er en by, hvor folk kender hinanden godt, og hvor der er mange fællesaktiviteter og et godt fællesskab. Det ses blandt andet i etableringen af det nye medborgerhus. Mange samles omkring idrætsforeningen Kvik 70 og idrætspladsen og idræts og kulturhallen.\nDer er en stor aktivitet i Kvik 70 med blandt andet fodbold, håndbold, badminton, løb, gymnastik og ikke mindst Støvlebaren. I Roager finder man også foreninger som Roager og Spandet FDF, Roager Rideklub, jagtforening, ringridderklub og foreningen ”Roagers Alkoholiserede Agtværdige Venner af Kryddersnaps”.


Brian Mikkelsen skaber værk til ”Byens Hegn”\nBrian Mikkelsen skaber værk til ”Byens Hegn” sammen med den revolutionære egyptiske graffiti maler Ammar Abo Bakr.\nVærket afsløres søndag den 29 maj klokken 17 på Kongens Nytorv (overfor D’Angleterre). Værket til Byens Hegn er et af otte samarbejder i Liveart.dks projekt COLAB Copenhagen\nI COLAB Copenhagen har Liveart.dk sat otte kunstnere fra Afrika og Mellemøsten sammen med otte danskere. I maj måned er det udover Brian Mikkelsen og Ammar Abo Bakr, Torben Sangild og Khaled Jarrar fra Palæstina og Alette Scavenius sammen med Jelili Atiku fra Nigeria.\nDu kan møde dem alle på Overgaden 24 maj 17-20 på COLAB Samtalekøkken 3.\nSammen undersøger de hvilke fortællinger, der bliver til den historie som samfundet husker. Hvorfor udelades andre historier af den kollektive erindring? Og hvordan forløber den proces i Danmark, versus lande i Mellemøsten og Afrika?\nDanmark ligger højest på ”The transparency index” og der hersker stor tillid og overensstemmelse mellem statens og borgernes selvforståelse i Danmark. De deltagende danskere er derfor tilknyttet officielle og kulturelle institutioner og medier. De internationale kunstnere, som er her på en måneds ophold hver, har forskellig kunstnerisk baggrund, men er valgt for deres personlige modfortællinger til det nationale narrativ i deres hjemlande.\nBrian Mikkelsen har, som manden bag Kulturkanonen, været med til at præge historien i en bestemt retning. Ammar Abo Bakr fra Egypten har netop været centrum for en stor artikel i the Guardian: (Klik her). Sammen afsøger de det fælles terræn og muligheden for et stort graffitiværk et endnu hemmeligt sted i København.\nAndre deltagende kunstnere: Jelili Atiku (Nigeria), Khaled Jarrar (Palæstina), Christian Etongo (Cameroun), Ato Malinda (Kenya), Odun Orimolade (Nigeria), Al-Fatlawi (Iraq) og Wathiq Al Ameri (Iraq).\nDe udenlandske kunstnere udvikler et værk ved en dansk institution i løbet af residensen. Jelili Atiku skaber for eksempel en performance til Den Sorte Diamant i samarbejde med forskningsbibliotekar Alette Scavenius.\nJelili Atiku og Alette Scavenius\nVed fire COLAB samtalekøkkener på Overgaden, samt et antal begivenheder andre steder, vil publikum møde menneskene og lære mere om mødet, processen, og hvordan national, kulturel og personlig identitet opstår. Der er to Samtalekøkkener på Overgaden tilbage:\n25.JUNI, 14-17. COLAB Samtalekøkken 4: Al-Fatlawi og Wathiq Al Ameri (Irak), Marcio Carvalho og alle de danske partnere.\nForfatter liveart.dkUdgivet 20/05/2016 21/05/2016 Kategorier BlandetSkriv kommentar til Brian Mikkelsen skaber værk til ”Byens Hegn”\nBLIV KLIPPET GRATIS – AF ET BARN\nVi søger stadig folk, der vil have studset hårspidserne gratis – eller vover hele pelsen –\nDe søde frisører går i 4.klasse på Sønderbro Skole, og har modtaget professionel undervisning af kendisfrisøren STONE. ”Haircuts by Children” er et kunstprojekt ved Mammalian Diving Reflex fra Canada.\nBestil tid eller kom forbi på: tlf 61719361 Det foregår som hos frisør Stone, Nikolaj Plads 7 Torsdag 6/2 (15-19) og Fredag 7/2 (11-15)\nMere info på www.liveart.dk og www.stone.dk og mammalian.ca\nForfatter liveart.dkUdgivet 03/02/2014 03/02/2014 Kategorier BlandetSkriv kommentar til BLIV KLIPPET GRATIS – AF ET BARN


Teatercaféen, Nykøbing Sjælland - Restaurantanmeldelser - Tripadvisor\nTeatercaféen, Nykøbing Sjælland\n2 anmeldelser#15 af 22 restauranter i Nykøbing Sjælland$$-$$$EuropæiskDanskArabisk\nAlgade 36, Nykøbing Sjælland 4500 Danmark+45 26 84 26 18Website+ Tilføj åbningstider\nNr. 6 af 7 Europæisk i Nykøbing Sjælland\nNr. 15 af 22 Restauranter i Nykøbing Sjælland\nTeatercaféen, Danmark har ikke nok vurderinger af deres mad, service, værdi for pengene eller atmosfære endnu. Vær en af de første til at skrive en anmeldelse!\nEuropæisk, Dansk, Arabisk\nAlgade 36, Nykøbing Sjælland 4500 Danmark\n+45 26 84 26 18\nAnmeldt d. 21. april 2020\nMasser af grønt og og gode hjemmelavede kager\nMasser af grønt og og gode hjemmelavede kager. Maybritt laver alt mad fra bunden. Der er en særlig atmosfære tæt på scenen og algade. Jeg tager gerne mine tyske venner med da de kan få både en god danske kage oplevelse og kvalitets grønsags retter\nFør vi deltog i et teaterstykke i Odsherred Teater, havde vi en tapasplade. Jeg var rart, og vi nød det meget.\n54,83 km væk\nFå hurtige svar fra personale og tidligere besøgende på Teatercaféen.


Nye skibsruter og opdaterede søkort\nRettelser kort for kort\nKort for kort - Danmark\nKort for kort - Grønland\nKort for kort - Færøerne\nENC med basis indhold\nOm adgang til Basis ENC\nInformation om de nautiske publikationer\nKøb af uofficielle afledte produkter via licenskøbende tredjeparter\nKøb af søkort\nKøb af dybdedata og bathymetriske data\nMyndigheders anvendelse af søkort og dybdedata\nEr du fritidssejler læs mere her:\nEr du erhvervssejler læs mere her:\nDen 1. juli 2020 trådte et nyt rutesystem i Skagerrak, Kattegat og den nordlige del af Sundet i kraft. Det betød, at nye, opdaterede søkort blev udgivet.\nHidtil har der kun været én anbefalet transitrute, Rute T, fra Skagen til Storebælt. Den blev etableret for mere end 40 år siden. Siden da er skibene blevet meget større, og af de 70000 skibe, der hvert år sejler igennem Kattegat, er mange af dem tankskibe med stor dybgang, som sejler til og fra Østersøen.\nDerfor besluttede de danske og de svenske maritime myndigheder, at et nyt rutesystem skulle implementeres for at organisere skibstrafikken. Det ville nemlig både øge sikkerheden til søs og minimere risikoen for olieudslip forårsaget af skibskollisioner.\nDet nye rutesystem trådte i kraft 1. juli 2020. På kortet nederst på siden kan du få et overblik over rutesystemets elementer (trafiksepareringssystemer, kysttrafikzoner, forsigtighedsområder, dybvandsruter og anbefalede ruter)\nBeskrivelser af de enkelte elementer i rutesystemet samt ændringerne i afmærkningen findes på Søfartsstyrelsens webside: https://www.soefartsstyrelsen.dk/SikkerhedTilSoes/Sejladsinformation/RuterKattegatSkagerrak/\nDet er vigtigt, skibsfarten er særligt opmærksom på, at der på basis af søopmåling er fastlagt mindste dybde og maksimal dybgang for de anbefalede ruter og dybvandsruterne. Alle disse oplysninger fremgår af søkortene og noterne i søkortene.\nNyt rutesystem kræver opdaterede søkort\nNår der bliver etableret et nyt rutesystem, er det vigtigt at elementerne i et sådant rutesystem bliver præsenteret tydeligt for skibsfarten, så skibene er i stand til at planlægge en sikker sejllads og sejladsen kan overvåges præcist.\nDet er en opgave som det danske og svenske søkortkontor under henholdsvis Geodatastyrelsen og Sjöfartsverket har varetaget.\nDet nye rutesystem retter sig mod den professionelle skibsfart. De tilhørende ruter, trafikseparationer og dybvandsruter har til hensigt at skabe mere forudsigelige trafikmønstre til fordel for navigationssikkerheden i området og reducere det store antal skibe i den eksisterende Rute T ved at etablere en ny anbefalet rute - Rute S - langs den svenske kyst.\nDet er ikke desto mindre vigtigt, at fritidssejlere gør sig bekendte med rutesystemets elementer. De internationale Søvejsregler - regel 10 om trafikseparationer – indebærer, at fritidssejlere vil skulle træffe deres forholdsregler i områder, hvor der nu er etableret trafikseparationer.\nSøkortene er altså både til brug for den erhvervsmæssige sejlads, men i lige så høj grad til brug for alle fritidssejlere, der begiver sig ud i de nævnte farvande\nRute Type Mindste dybde Maksimal dybgang\nA Anbefalet rute 23 meter ved middelspringtidslavvande i en afstand på 1 sømil på hver side af midterlinjen.\nB Anbefalet rute 14 meter ved middelspringtidslavvande i en afstand på 1 sømil på hver side af midterlinjen.\nS Anbefalet rute Skibe med en dybgang på 10 meter eller mindre anbefales at bruge Rute S på rejser mellem Skagen og den nordlige del af Sundet.\nT Anbefalet rute Skibe på rejser mellem Skagen og Storebælt samt skibe med en dybgang på 10 meter eller mere på rejser mellem Skagen og den nordlige del af Sundet anbefales at bruge Rute T.\nKattegat North Dybvandsrute 19 meter Skibe med en dybgang på 10 meter eller mere anbefales at bruge dybvandsruten. Nordgående trafik, der ikke er begrænset af deres dybgang, anbefales at anvende området øst for dybvandsruten. Sydgående trafik, der ikke er begrænset af deres dybgang, anbefales at anvende området vest for dybvandsruten.\nKattegat South Dybvandsrute 19 meter Skibe med en dybgang på 10 meter eller mere anbefales at bruge dybvandsruten. Nordgående trafik, der ikke er begrænset af deres dybgang, anbefales at anvende området øst for dybvandsruten. Sydgående trafik, der ikke er begrænset af deres dybgang, anbefales at anvende området vest for dybvandsruten.\nLæs mere om Geodatastyrelsens cookie- og privatlivspolitik\nTeknisk nødvendige Marketing Statistik\ngst.dk GoBasic_CookieAcceptanceState Bliver brugt til at lagre din accept af cookies på sitet, så dit valg er gemt næste gang du besøger siden. 1 år\ngst.dk gb_resolution Aflæser skærmstørrelse så billeder sendes så komprimeret som muligt Session\ngst.dk CookieConsent Gemmer hvilke tilvalg af cookies du har valgt, med en tidskode for valget 1 år\nTwitter local_storage_support_test Denne cookie benyttes i kontekst med local storagefunktionen på hjemmesiden. Dette tillader hjemmesiden at pre-loade bestemte procedurer, hvilket optimerer hjemmesidens hastighed og ydelse. Persistent


Populært skumlegetøj trækkes tilbage fra butikkerne | TV MIDTVEST\nMiljøstyrelsen har testet 12 udgaver af det populære legetøj og fundet høje koncentrationer af kemiske stoffer (arkivfoto). Foto: Miriam Dalsgaard/Ritzau Scanpix)\n20. jun 2018, kl. 10:59\nPandaer, pomfritter, doughnuts og katte. Squishies fås i mange varianter og er i løbet af kort tid blevet meget populære blandt børn.\nMen mange af dem er fyldt med farlig kemikalier. Det viser test lavet af Miljøstyrelsen.\nDerfor bliver 12 udgaver af det populære skumlegetøj nu trukket tilbage fra butikkerne.\nDe 12 squishies, der er testet, er købt i BR, Kvickly, Chao Chao, Føtex og netbutikkerne shopfree, Wish.com og squishyshoppen.dk.\nDet er Miljøstyrelsen, der har testet 12 udgaver af legetøjet. Alle 12 afgav kemiske stoffer i så høje koncentrationer, at der for nogle stoffer kan være en høj risiko, hvis børn eksempelvis sover med squishies eller har mange af dem stående på værelset.\n- Det er helt uacceptabelt, at der sælges legetøj, som kan skade børn. Det er branchens ansvar, at de produktur, de sælger, er lovlige og fri for skadelig kemi.\n- I dette tilfælde er der tale om alvorlige overtrædelser, hvor børn indånder stoffer, der kan være slimhindeirriterende og på sigt skade forplantningsevnen og leveren, siger miljø- og fødevareminister Jakob Ellemann-Jensen i pressemeddelelsen.\nDe 12 produkter, der er testet, bliver nu overdraget til Miljøstyrelsens Kemikalieinspektion, som vil sikre, at produkterne bliver fjernet fra markedet og vurdere, om der er grundlag for en politianmeldelse.\nDer kan politianmeldes, når der er tale om grove overtrædelser, og denne vurdering vil Kemikalieinspektionen nu foretage.\nResultaterne af Miljøstyrelsens test bliver sendt til resten af EU, så alle medlemslande bliver opmærksomme på problemet.\n- Når alt legetøjet indeholder for mange skadelige stoffer, så blinker advarselslampen. Det tyder på, at der kan være et generelt problem med alle squishies på markedet.\n- Jeg mener derfor, at forhandlere og importører skal tage deres ansvar alvorligt og få alle squishies væk fra hylderne nu. De skal ikke tilbage på hylderne, før det kan dokumenteres, at de ikke afgiver stoffer, der udgør en risiko for børnene, siger Jakob Ellemann-Jensen i pressemeddelelsen.\nEksternt link: Her er en liste over de produkter, der advares imod.\nKort om squishies\n* En squishy er en lille skumplastfigur, som børn kan samle på og lege med.\n* Miljøstyrelsen har fået testet 12 squishies for såkaldt afgasning af kemiske stoffer.\n* Resultaterne viser, at alle 12 squishies afgasser kemiske stoffer i så høje koncentrationer, at der for nogle stoffer kan være en høj risiko, hvis børn for eksempel sover med squishies eller har mange squishies stående på et børneværelse.\n* Da alle 12 analyserede squishies viser sig at være problematiske, tyder det på, at der er tale om et generelt problem.\n* De identificerede stoffer, er blandt andet dimethylformamid, styren og toluen.\n* Stofferne skader forplantningsevnen, kan være kræftfremkaldende, give skader leveren, være slimhindeirriterende eller øjenirriterende.\n* Legetøjet er indkøbt i både fysiske legetøjsbutikker, mindre butikker, danske og udenlandske netbutikker.\nSchack sletter omstridt tweet\nVenstre-politiker i hård modvind på Twitter\nArriva overtager togdriften: Færre direkte tog til København


Jes Buster Madsen - Projekt Luftballon » Din Boganmelder\nSti til denne side: Forside / Børn & teenagere / Jes Buster Madsen – Projekt Luftballon\nJes Buster Madsen – Projekt Luftballon\nAnmeldelse af Emilie Holanng skrevet 17/01-2021\nBogen Projekt Luftballon af Jes Buster Madsen er en roman, udgivet af forlaget Egolibris i 2019.\nI bogen møder man Bjørn, hans storebror Kaspar, hans far Erwin, hans mor Lily, hans chef Frank og til sidst hans morfar Manfred.\nBjørn har lige mistet sin mor til kræft, og hun ønsker sig ikke at blive brændt. Men dette ønske bliver ikke opfyldt, da hendes mand har skrevet hende op til at blive brændt. Da Bjørn hører dette, vil han gøre alt for at opfylde sin mors ønske om at blive brændt. Bjørn går til hjælp fra afkroge i familien. Hermed hans morfar og hans storebror, som er et geni. Her bygger de en plan, kaldet projekt luftballon, som skal redde Bjørns og Kaspars mor. Bjørn kæmper her også med en far som drikker, og en storebror som ikke vil forlade kælderen. Derudover bliver han blandet ind i ulovlige handlinger med sin chef. Deriblandt at køre bil som 14-årig og sætte ild til ting.\nBogen er skrevet med meget ungdomsdansk. Der bliver bandet meget, og brugt nogle få svære ord engang i mellem. Efter hver andet kapitel ligger der et billeder, der relaterer til bogen. Derudover er den skrevet i en slags nutid samt i Danmark, men nogle af kapitlerne er også skrevet som fortid. Her lærer man karakterne at kende med deres baggrunde. Der er fokus på både direkte og inddirekte tale. Derefter også en god detaljeret forklaring på scenerne kapitlerne spilles i.\nDen indeholder emner som, familie, død, druk og opdragelse.\nJes Buster Madsen har lavet et godt job med denne roman, med at få emner som er sårebare til at virke mere naturligt eller mere acceptabelt. Den har en humor. som ikke fylder for meget kontra den seriøsitet den giver. Den arbejder med de fleste følelser. Den kan anbefales.\nJes Buster Madsen - Projekt Luftballon\nKategori: Børn & teenagere, Humor, Skønlitteratur Relaterede emner: død, Familie, Ungdomsroman


Droner - Måske ved du hvad det er? - Artikelforlaget.dk\nDe seneste par år, så er antallet af dem som gerne vil have teknisk legetøj blandt voksne, steget rigtig meget og blevet ret stort. Noget af det, mange er blevet vilde med, er Parrot AR drone og de andre typer, der er kommet på det danske marked, de sidste par år. Her er salget virkelig eksploderet og der åbner mange nye butikker om året, alene i Danmark, der sælger dem. Selv om det for mange, er en dyr hobby, at lege og flyve med deres Parrot AR drone så gør de det, med glæde.\nPå en måde er det deres frirum at gøre det og måden de kan slappe af, efter en lang arbejdsdag, hvor de har koncentreret sig en del og gjort en masse andet. Så når de kommer hjem, skal de lave noget helt andet og det kan være at flyve deres DJI Phantom drone eller andre typer, de nu måtte eje. Faktisk en ganske effektiv og smart måde at koble af på, som mange kunne finde en glæde ved, at prøve. Dem som går meget op i det, har det med at tage til konkurrencer og andet, hvor de konkurrere om hvem der er bedst, i forskellige øvelser.\nDer er endda blevet mange dronestævner i Danmark og norden de sidste 5 år, i takt med, flere har det som deres hobby og går mere op i det, end de nogensinde har gjort. Derfor er det ikke unormalt, at når en har købt Parrot AR drone bruger de, en masser penge ved siden af, til at holde den vedlige og andre praktiske ting, som ny følger med den hobby. De skal nemlig endelig ikke gå ned på udstyr, da de helst skal have noget, der er meget bedre end det, venner har.\nDroner bliver brugt til at sælge huse\nEn ting mange ikke vidste var, at ejendomsmæglere/hus sælgere er begyndt at bruge droner, til at tage et billede af deres hus. Luftfotos kan være svære at tage, men en drone gør det helle langt nemmere. Står du eksempelvis lige nu og skal sælge dit hus, og du simpelthen ikke ved, hvordan du skal få taget billederne (og du ikke bruger en ejendomsmægler) – så kunne en drone være løsningen!\nNår du sælger hus selv, så husk også lige en boligadvokat til salget!


FN-chef og Thorning: Demokrati skal genskabes - Avisen.dk\nFN-chef og Thorning: Demokrati skal genskabes\nFN-generalsekretæren understreger samtidig, at han ser "med dyb bekymring" på udviklingen i Egypten, og at grundlæggende rettigheder som ytrings- og forsamlingsfrihed i Egypten skal beskyttes, mens demokratiet genskabes. (Foto: Foto: Jens Dresling / POLFOTO)\nFN's generalsekretær, Ban Ki-moon, slår fast, at militærets magtovertagelse i Egypten er udemokratisk.\n4. juli 2013 14:13\nMilitærets magtovertagelse i Egypten "er ikke i overensstemmelse med demokratiske principper".\nDet slår FN's generalsekretær, Ban Ki-moon, fast efter de dramatiske begivenheder det seneste døgn i Egypten, hvor hæren har afsat Mohamed Mursi som landets præsident.\n- Hele denne situation er meget skrøbelig, og det er ikke klart, hvor vi bevæger os hen.\n- Det ser ud til, at militæret har taget over og suspenderet den konstitutionelle proces. Det er vigtigt på dette tidspunkt, at det civile styre bliver genskabt så hurtigt som muligt på en fredelig og inkluderende måde, siger Ban Ki-moon på et fælles pressemøde med statsminister Helle Thorning-Schmidt (S) i forbindelse med åbningen af den nye FN-by i København.\nFN-generalsekretæren understreger samtidig, at han ser "med dyb bekymring" på udviklingen i Egypten, og at grundlæggende rettigheder som ytrings- og forsamlingsfrihed i Egypten skal beskyttes, mens demokratiet genskabes.\nOgså Helle Thorning-Schmidt betegner det som "afgørende", at egypterne vender tilbage til de demokratiske spilleregler.\n- Den egyptiske hær og den nye midlertidige præsident (Adli Mansour, red.) må få den demokratiske proces tilbage på sporet.\n- Nu er det tid til fredelige kompromiser og forhandlinger, siger Thorning på pressemødet.


Kan minken være på vej tilbage? Rasende minkavler kræver svar - TV 2\n28. sep. 2021, 05:50\naf Jesper Jakobsen, Michael Kragelund & Jonas H. R. Moestrup\n31. december udløber forbuddet mod minkhold i Danmark. Men der er endnu ingen afklaring på, om minkerhvervet må genoptages.\nErik Westergaard går ned ad stien i en af sine minkstalde. Indebrændt peger han på en fodermaskine.\n- Den er klar. Vi kunne sætte mink i burene i morgen, om det var, siger han.\nErik Westergaard er minkavler på den nordjyske halvø Gjøl, der er kendt for sit store antal minkavlere.\nHåbet er, at hans nedarvede livsværk kan genoplives.\nFor ved årsskiftet udløber det midlertidige forbud mod minkhold, som blev indført, da regeringen 4. november sidste år beordrede alle mink slået ihjel på grund af frygten for covid-19-smitten på de danske minkfarme.\nOg Erik Westergaard er ikke alene om håbet. Ifølge foreningen Dansk Mink står en række danske minkavlere på spring for igen at fylde stålburene med mink.\nEt problem, der gør Erik Westergaard rasende. Partierne på Christiansborg har endnu ikke besluttet, om forbuddet mod minkhold bliver ophævet, forlænget eller gjort permanent.\n- Det er skandaløst. Regeringen svømmer rygsvømning i forhold til at give os lov til begynde igen, siger Erik Westergaard.\nI alt står 29 minkstalde tomme på Erik Westergaards farm. Han ville gerne have haft en afklaring for to måneder siden. Foto: TV 2\nSSI skal orientere Folketinget\nTirsdag er Folketingets Miljø- og Fødevareudvalg indkaldt til et møde, hvor Statens Serum Institut (SSI) mundtligt skal orientere partierne om risikoen ved minkhold i Danmark.\nOrienteringen er en opdatering af SSI's seneste risikovurdering fra 14. juni 2021, der fandt, at hold af mink i Danmark "kan medføre en sundhedsrisiko for mennesker af ukendt størrelse".\nSeruminstitut: Minkhold udgør også sundhedsrisiko efter nytår\nEn genetablering af minkhold kan ifølge SSI blandt andet udgøre en risiko for, at der udvikles nye varianter af coronavirus, som i værste tilfælde kan påvirke muligheden for at forebygge smitte med vacciner i mennesker.\nDen opdaterede vurdering skal danne grundlag for Folketingets beslutning om minkavlernes fremtid, men hvornår en ny lov er på plads, er stadig usikkert.\nForening kæmper for fortsat minkhold\nDen manglende beslutning møder heftig kritik fra flere sider. Heriblandt den nystiftede forening Dansk Mink, som repræsenterer flere minkavlere med et håb om at fortsætte erhvervet.\n- Man har simpelthen ikke gjort sig umage. Det er under lavmålet af, hvad man kan byde mennesker, siger foreningens formand, Louise Simonsen.\nDe sidste nedgravede mink er snart væk: Nu skal vandet pumpes op og renses\nFor ventetiden og den medfølgende usikkerhed har ifølge Louise Simonsen ramt flere minkavlere i hendes forening både økonomisk og psykisk.\n- Jeg kan ikke forstå, at man har så lidt til overs for folk, der har udvist så stor hast og umage i folkesundhedens navn. Det finder jeg fuldstændig urimeligt, at man ikke har mere til overs for minkavlerne, siger hun.\nIfølge Louise Simonsen er det på nuværende tidspunkt svært at svare på, hvor mange minkavlere der ønsker at fortsætte - blandt andet fordi der for nuværende ikke er klarhed over mulighederne for minkhold i fremtiden.\nErik Westergaard med sin nabo Poul Frederiksen (tv.), der også håber at kunne starte minkdriften op igen i 2022. Foto: TV 2\nMinkfarmer: Vi har brug for afklaring\nEt flertal i Folketinget indgik i januar en aftale om erstatning til de danske minkavlere på op mod 18,8 milliarder kroner. Heraf forventes der at blive udbetalt mellem 10,9 og 11,9 milliarder i direkte erstatning til minkavlerne.\nI juni skrev ministeren for fødevarer, landbrug og fiskeri, Rasmus Prehn (S), i et svar til Folketinget, at der ville blive taget stilling til den videre proces for minkavl i Danmark "i god tid inden 31. december 2021".\nMed tre måneder til denne dato er det for Erik Westergaard og andre minkavlere ved at være sidste udkald, hvis de skal gøre sig forhåbninger om en minkproduktion i 2022.\nIfølge Erik Westergaard tager genopstartsprocessen nemlig tid - og den er ved at rinde ud.\n- Vi skal have startet foderproduktionen. Det er ikke noget, du gør på 14 dage. Og vi har nogle sæsoner, vi er nødt til at følge. Vi skal have købt dyr ind fra de forskellige lande, og vi skal lægge ordren der i god tid.\nSidstnævnte bliver ifølge Erik Westergaard den største udfordring.\n- Vi har brug for en afklaring nu, og det skal være lige nu, for vi skal nå ud og have fat i nogle dyr igen, siger han.\nHvorfor køber du ikke bare minkene nu?\n- Med den regering, vi har, er det alt for farligt at satse alle de penge, som vi risikerer at tabe. Det ville være forfærdeligt, siger Erik Westergaard.\nEnhedslisten vil forbyde minkerhvervet permanent\nHos Enhedslisten er fødevareordfører Søren Egge Rasmussen enig i, at regeringen burde have været hurtigere til at afklare minkerhvervets fremtid.\nMen længere rækker enigheden ikke - for Enhedslisten kræver minkavl gjort permanent forbudt:\n- Det havde da været langt bedre, hvis vi allerede inden sommerferien havde konkluderet, at der ikke skal drives minkavl i Danmark, siger Søren Egge Rasmussen.\nDerimod bakker de konservatives fødevareordfører, Per Larsen, minkavlerne helt op og kalder det uanstændigt, at de skal vente så længe i uvished.\nHan mistænker, at regeringen bevidst forsøger at forhale processen.\n- Hvis man virkelig mente det alvorligt, ville man arbejde med forskellige scenarier for, hvordan vi kommer tilbage – ikke komme med en mundtlig opdatering af en gammel risikovurdering, siger Per Larsen.\nAt det skulle være tilfældet, er Søren Egge Rasmussen uenig i. Han tror, at den lange ventetid skyldes tvivl hos ministeren.\n- Jeg ved ikke, hvorfor ministeren skulle forsøge at købe sig mere tid. Vi har netop været igennem en sommer med delta-variant og nye forskrækkelser siden seneste risikovurdering (fra juni 2021, red.). Jeg forventer klart, at vi på baggrund af SSI's opdatering vil kunne sige, at det er uforsvarligt at tillade minkavl i Danmark, siger Søren Egge Rasmussen.\nTV 2 har forsøgt at få et interview med den ansvarlige minister Rasmus Prehn. Han ønsker ikke at stille op forud for mødet med SSI og Miljø- og Fødevareudvalget.